Clemence Merceron: «Haiek jasaten dituzte gure kontsumoaren ondorioak» | Bizigiro | Berria\nATZEKOZ AURRERA. Clemence Merceron. Setemeko kidea\n«Haiek jasaten dituzte gure kontsumoaren ondorioak»\nEl Salvadorren ehungintzan lanean ari diren emakumeen errealitatea bertatik bertara ezagutu ondoren, bestelako sistema ekonomiko baten alde lan egiteko gogoberriturik itzuli da Merceron.\nEuropako boluntariotza egiteko jo zuen Setem elkartera Clemence Merceronek (Challans, Frantzia, 1994). Elkarteak antolatzen dituen auzolandegiei esker, El Salvadorren eman du abuztua, ehungintzako sektorean lanean ari diren emakumeen egoera bertatik bertara ezagutzen, besteak beste. Jet lag-a erabat gainditu gabe eman du bizitako esperientziaren berri.\nZerk eraman zaitu auzolandegietan parte hartzera?\nInteresa hasieratik nuen: gogo handia nuen hegoaldeko herrialde baten errealitatea ezagutzeko. Gero, hiru hilabeteko formakuntza ikastaroa ere asko gustatu zitzaidan.\nAurretik aritu zara boluntario?\nFrantzian ez dut halakorik egin. Lehenbiziko esperientzia izan da.\nNolakoa espero zenuen El Salvador?\nEuropatik atera naizen lehen aldia da. Joan aurretik bilerak egin genituen egoera ekonomikoa, politikoa eta segurtasunarena ezagutzeko.\nZer aurkitu duzu El Salvadorren?\nLehenbizi Cabañasen egon ginen, eta azken asteetan San Salvadorren, Mujeres Transformando GKEarekin. Lehenbiziko astean asko ikasi genuen hango gatazkari buruz eta sistema politikoaz. San Salvadorren aldaketa sumatu genuen: etxeetako atarietan segurtasun neurriak zeuden, guardia armatuak...\nZer ekarri duzue motxilan?\nOhar asko, elkartearen kamisetak, oroigarriak eta frijol-ak [babarrunak]. Horretaz gainera, oroitzapen anitz. Herrialdeari buruz asko ikasi dugu, baita emakumeen egoeraz ere: etxez etxeko brodatzaileak, makiletan lan egiten dutenak... Haien lan baldintzak ikaragarriak dira: hamasei orduz egiten dute lan egunean, bete ezineko helburuak dituzte, eta askok haurrak zaindu behar dituzte. Jende hori ezagutzea hunkigarria izan zen. Borroka egiteko eta ekiteko gogoa pizten du.\nZer lan egiten du Mujeres Transformando GKEak?\nHelburu dute emakumeak ahalduntzea eta haien eskubideen alde borrokatzea. Batez ere lan eskubideekin ari dira, ehungintzaren sektorean. San Salvadorreko eta inguruko 11 emakume talderekin egiten dute lan. Talde bakoitzari hilabetean bi tailer ematen zaizkio: lan eskubideez eta osasunaz. Elkartearen bidez bestelako gauzak ere egin ditzakete; adibidez, egun batez hondartzara joan ziren.\nEmakume horiek zer esaten zizueten zuei?\nOso kontent ziren hara joan ginelako eta gurekin denbora pasatzeko aukera izan zutelako. Beren egoeraz aritu zitzaizkigun: batzuk lanetik bota dituzte antolatu direlako, baina hala ere tailerretan parte hartzen dute. Tailerrek haien bizitza aldatu dutela esan ziguten.\nZure bizitza ere aldatu da esperientzia honen ondoren?\nBaietz uste dut, baina oraintxe iritsi naiz: bizitakoa barneratu behar dut oraindik. Oso interesgarria eta oso intentsoa izan da bertatik bertara ezagutzea; ez dira urrutiko albisteak. Konturatzen zara zuk erabakitzen duzula nola kontsumitu eta haiek jasaten dituztela ondorioak.\nZer mezu zabalduko duzu hemen?\nMunduan eta ehungintzan gertatzen denaz gehiago informatu behar dugu. Haiek bizi dutena ez luke inork bizi beharko. Hemen gauza batzuk alda daitezke: beti arropa berria erosteari utzi, bigarren eskuko jantziak eskuratu, jantziak konpondu eta berrerabili, eta, bestela, marka handiei erosteari utzi.\nNola aldatu litezke kontsumo ohitura horiek?\nSentsibilizazioa eta informazioa lehenbizi, jende askok ez baitaki zer gertatzen den han, eta askok ez dute jakin nahi ere, zoriontsuago baitira horrela. Ondoren, alternatibak proposatu behar dira. Kontsumo ekintza orok ondorioak ditu, eta asko esaten du norberaren ikuspegiari buruz.\nBueltan, Zarak eraikin oso bat ireki du Iruñean. Zer pentsatu duzu?\nLan handia dagoela egiteko. Sistema kapitalista hau sustatzeari utzi behar diogu, eta jantziak egiten dituzten pertsonak batere errespetatzen ez dituzten marka horiei diru gehiago emateari utzi. Jantzi bat egiteagatik langileak ez du dolar bat ere jasoko. Desoreka hain da handia, ez duela inolako zentzurik.


Tolosa gozoaren erreinu izango da bihar - Tolosa - Tolosaldeko ataria\nTolosa gozoaren erreinu izango da bihar\nMikel Iraola 2013-10-25 13:32\nDuela hogei urtetatik hona –nahiz eta aurtengoa XVIII. edizioa izango den–, Tolosa gozogile eta gozozaleen topaleku izan da egun batez\nTolosa Goxua azokak Euskal Herriko txoko ezberdinetako gozogintza tradizionala gertutik ezagutzeko aukera eman du. Aurten ere ez da gutxiagorik izango. Are gehiago, berrikuntza hainbatekin datorkigu.\nGuztira, Tolosako bost –Eceiza, Gorosti, Gorrotxategi, Gozona-Ibañez eta Saizar– gozotegiez gain, Gipuzkoa, Araba, Bizkaia, Iparralde eta Errioxako 20 postu izango dira bihar 08:30etatik aurrera Trianguloa plazan. Aurten, lehenengoz, nafarrak ere izango dira, Donezar etxekoak hain zuzen, txokolate eta argizaria erakutsiz. Jesus Subiza txokolategile eta Doneza ezkogin ezagunak izango dira edizio honetako gonbidatuak, eta beren ibilbideagatik omenaldi txiki bat egingo zaie.\nAipatutako bost gozotegi tolosarrek, txokolatezko trufak egiten jardungo dute goiza. Bertaratzen direnek prozesu hori gertutik ezagutu ahal izango dute, eta ondoren, 4.000 trufa banatuko dira Trianguloan. Tolosako Txurreriak ere, bertara gerturatzen direnei txurroak banatuko dizkiete 13:00etara bitartean. ADEMGI, Gipuzkoako esklerosi anizkoitzaren elkarteak ere, txokolatea eta pasta bat banatuko ditu euro baten truke.\nHerritarrek ere izango dute festan parte hartzeko aukera, izan ere, 10:00etatik 11:00etara, sagar tarta lehiaketa izango da. Denbora tarte horretan, lehiakideek euren sagar tartak utzi beharko dituzte errezetarekin batera Trianguloan. Elena Arzak, Lourdes Rekondo, Jose Mari Gorrotxategi eta Jesus Subizak osatutako epaimahaiak erabakiko du irabazlea. Sari banaketa 12:30ean izango da. Irabazleak, Tolosako gozotegietan gastatzeko 200 euroko balioa duen saria jasoko du, eta bigarrenak 150 euroko balioa duena. Horrez gain, parte hartzaile guztien artean, opariak zozketatuko dira. Izena emateko 943697521 telefonoan edo feriak@tolosakoudala.net izena ematea gomendatzen da.\nArratsaldean, berriz, 19:00etan, hurrengo eguna, hau da, Txokolate Eguna girotzen hasteko, Txokolatea izeneko dokumentala estreinatuko da TOPIC zentroan. Bertan, Joxe Mari Gorrotxategi, Juan Garmendia Larrañaga eta Antton Aspiazuk garai batean txokolatea nola egiten zen azalduko dute. Bertaratu ezin dutenek, igande goizean Zerkausian ikusteko parada izango dute.\nIzan ere, aurtengo Tolosa Goxuak bi eguneko festa izango du. Gorrotxategi Museoak 30 urte betetzen dituela aprobetxatuz, Txokolate Eguna ospatuko da. 10:00etatik aurrera, 14:00ak arte, produktu honen inguruko hainbat postu izango dira Zerkausian. Hainbat museo gonbidatu dituzte festara: Castrocontrigo eta Astorgako museoetakoak (Leon), Sueca (Valentzia), Valor (Alicante), Xocolata (Bartzelona), Monasterio de Piedra (Zaragoza), L’Atelier du Chocolat (Baiona), Planète Musée du Chocolat (Biarritz), Musée du Chocolat Puyodebat (Kanbo) eta Txokolateixia (Oñati) museoetakoak.\nGuztiek batera txokolatea egingo dute Zerkausian, duela 400 urte egiten zen modu berean. Horrez gain, haurrentzat tailerrak izango dira. Lazkaoko Iztueta etxeak behi puzgarri bat jarriko du eta txokolatea egingo dute haurrek. Bestalde, Gorrotxategik, metateen inguruko erakusketa bat jarriko du.


Irekia Eusko Jaurlaritza - Gobierno Vasco :: Artolazabal buru izan da 2016ko Memoria onartu duen Familia Bitartekaritzako Aholku Batzordean\nArtolazabal buru izan da 2016ko Memoria…\nFamilia Bitartekaritzako Zerbitzua (FBZ) publikoa, doakoa eta borondatezkoa familia-gatazka bat artatzeko, bai bikotea hausteagatik edo guraso eta seme-alaben artean\nEusko Jaurlaritzako Enpleguko eta Gizarte Politiketako sailburu Beatriz Artolazabal buru izan da gaur goizean iazko memoria aztertu duen Familia Bitartekaritzako Aholku Batzordean. Memoriak adierazten du 2016an familia-bitartekaritzako zerbitzu publikoetan amaitutako espedienteen % 78,1 hasieran planteatutako egoerari buruzko akordio batekin itxi zela, eta horrek kasu askotan ekidin zuen zerbitzuaren erabiltzaileek auzibideari ekitea.\nBileran Eusko Jaurlaritzaren legealdirako bokal berriak eman dira jakitera: Ernesto Sáinz Lanchares eta María Dolores de Juan. Foru Aldundiek erabaki dute Álava-Arabako Foru Aldundiak ordezkatuko dituela hirurak Batzordean, Miren Saratxagaren eskutik.\nFamilia Bitartekaritzako Zerbitzua (FBZ) zerbitzu publikoa, doakoa eta borondatezkoa da, Enpleguko eta Gizarte Politiketako Sailak familia-gatazka batean murgilduta dauden pertsonen esku jartzen duena. Gatazka bikotea (senar-emazteak edo izatezko bikoteak) hausteagatik edo familia-ingurunean sortutako beste inguruabar batzuengatik sortua izan daiteke, hala nola guraso eta seme-alaben arteko gatazkak, familia biologikoaren eta harrerako familiaren artekoak, familietan oinordetzengatik daudenak, familia-negozioetatik sortzen direnak, etab. Zerbitzu hau erabilgarri dago hiru lurraldeetan.\nEusko Jaurlaritzaren Lakuako egoitzan egin den topaketan parte hartu dute, baita ere, Gizarte Politiketako sailburuorde Lide Amilibiak, Familia eta Dibertsitateko zuzendari Ernesto Sainz-Lancharesek eta Unibertsitateetako, EUDELeko, gizarte-erakundeetako, Elkargo Profesionaletako eta erakunde sozial eta administratiboetako zenbait ordezkarik.


Sagardotegi, bodega eta jatetxeak - Goierrialdea autobusak\nSagardotegi, bodega eta jatetxeetarako autobusa alokatzea da sektore honetan gehien eskatzen den zerbitzuetako bat. Ondoren, inguruko gastronomiaz gozatzeko alternatiba perfektu honen ezaugarri nagusiak azalduko ditugu.\nZertan datza zerbitzu honek?\nFuntsean, zure beharretara egokitzea uneoro. Zure plana izango dena kontatu iezaiguzu eta konpainiak autobus sorta zabala eskaintzen dizu, hainbat ezberdintasun dituztenak, zure lagun, familia edo elkarte bateko kideekin bidaiatzeko aukera izan dezazuen, adibide batzuk aipatzearren.\nGainera, zure ibilbidean zehar geldialdi ezberdinak antolatu ahal izateko aukera izango duzu beti. Zehaztu zure baldintzak zure esperientzia ahaztezina izan dadin. Era berean, konpainiak izan dezakeen bidaia eremuaren ezagutza ezinbestekoa da sagardotegi eta upategi gomendagarrienei buruz aholkatzeko.\nGauza bera gertatzen da lagunekin edo senideekin joan nahi duzun jatetxeekin. Ulertzen dugu garraio zerbitzu bat erabaki jakintsua dela otordu oparo baten ondoren gidatu beharrik ez izateko. Segurtasunean inbertitzea beti beharrezkoa da eguna ahalik eta modurik onenean amaitzeko.\nZe autobus mota da egokiena zerbitzu hauetarako?\nMerkatuko azken modeloek gaitasun ezberdinak dituzte, behar duzunera hobeto moldatzeko. Segurtasun neurririk modernoenak bezain garrantzitsuak dira eserleku erosoak izatea. Ezinbestekoa da baita ere DVDa eta aire girotua, bidaia bakoitza askoz ere entretenigarriagoa izan dadin.\nSagardotegietarako eta jatetxetarako autobus zerbitzua egun bikaina antolatzeko osagarri ezin hobea da. Esperientzia duen eta sektorearen beharrezko ezagutza duen enpresa batean oinarrituta, arrakasta erabat ziurtatuta dago.


«Donostia 2016ko Europako Kultur Hiriburua»: berrikuspenen arteko aldeak - Wikipedia, entziklopedia askea.\n«Donostia 2016ko Europako Kultur Hiriburua»: berrikuspenen arteko aldeak\nDonostia 2016ko Europako Kultur Hiriburua (aldatu)\n14:49, 15 azaroa 2016ko berrikusketa\n→Proiektuaren inguruko eztabaidak eta kritikak\n14:42, 15 azaroa 2016ko berrikusketa (aldatu)\n14:49, 15 azaroa 2016ko berrikusketa (aldatu) (desegin)\n(→Proiektuaren inguruko eztabaidak eta kritikak)\n== Proiektuaren inguruko eztabaidak eta kritikak ==\n[[Fitxategi:Udako gau baten ametsa Gladys-enean.jpg|thumb|Glady-enea[[Kristinaenea]] parkean [[Shakespeare]]ren ''[[Udako gau baten ametsa]]'' antzezlanaren bertsioa egin zen. Atzean [[Tabakalera]] eraikuntza.]]\nDonostiaren kultura hiriburutzak eztabaida politiko ugari, proiektuaren barruko desadostasun eta gorabehera ugari eta sektore zenbaiten aldetik kritika gogorrak izan ditu. ''2016 desokupatu'' taldearen esanetan, kultura hiriburutza proiektu merkantilista eta kapitalista besterik ez da, turismo masiboa erakarri eta hiriko desberdintasun ekonomikoak areagotu dituena.\nSektore politiko instituzionalen aldetik ere kritikak izan dira. [[Ezker abertzalea|Ezker abertzale]]<nowiki/>tik proiektuaren aurkako jarrera zegoen 2011 urtean Bilduk Donostiako alkatetza eskuratu aurretik. Gero, ordea, kultura hiriburutza bultzada osoa eman zion, haien esanetan hastapenetan zeuden alderdi desegokiak ezabatuta (hala nola, [[Odon Elortza]] aurreko alkatearekin proiektuak zuen identifikazioa). Beste alderdi politikoek Bilduk proiektuaren baitan izandako jarreraren aurka azaldu dira, pasibotasuna eta erabilera politikoa salatuz.


Kirolak College Football\nEtxeko abantailek argi ikusgarriak ekarri dituzte\nEz dio axola kirolari, zaila da talde bat irabaztea etxean edo epaitegian. College futbola erronkaenetakoa da eta talde batek denboraldi asko hartzen dituen etxean irabazitakoa dauka, zaleek joko dibertigarrira gonbidatzen gaituzte.\nTalde askok urteetan zehar bisitatzen dituzten taldeen ikusgarriak izan dira. Unibertsitateko estadio baten dinamikak horri buruz asko lotzen du. Etxeko taldeko jokalariek ezagutzen dute zelaia eta jendea jaioterrira joateko prestatzen ari dira.\nFans milaka agertzen dira beren taldean animatu. Larunbatean, futbol zelaietan ezin da ozen jokatu.\nEtxeko abantailen psikologia faktore handia da. Hamalau urte daramatzate etxerako urte luzeak, urte osoan zehar.\nMiami eta Alabama ez ziren hasiera-hasieratik irabazteko talde bakarrak urte gutxiren buruan. Jokalari askok beren eskola-jokoaren egun harrotasuna bizirik mantentzen zuten eta unibertsitateko futbola futboleko historiako denborarik luzeenenetan jokatu zuten.\nMiami (Florida) Urakanak\n58 partida 1985-1994\n57 partida 1963-1982\n50 partida 1901-1907\n47 partida 1991-1998\n44 partida 1908-1917\n42 partida 1968-1976\n40 jolas 1907-1918\n38 partida 1919-1927\n37 partidak 1992-2001\n37 partidak 1904-1908\n37 partidak 1900-1903\n33 jolas 1995-2000\n33 jolas 1901-1906\nMiami 58. postuan hasitzen da etxean\n80ko hamarkadan eta 90eko hamarkadaren hasieran, Miami Unibertsitateak unibertsitateko futbola programarik onena lortu zuen. Urakanak azkar, garestiagoak eta garrantzizkoak ziren nagusi. Orain arte ez ziren Kanariek Orange Bowl baino nagusiagoak izan, etxerako deia egin zuten.\n1985eko urriaren 12an eta 1994ko irailaren 24an, Miami-ko 58 partida joko harrigarriak irabazi zituen etxean.\nHonek etxetik urruti irabazi duen etxerik luzeena lortu du. The Crimson Tide irabazi zuen 57 zuzenean etxean. 'Canesek tarte horretan hiru nazio izenburu irabazi zituen.\nAlabama Chalks Up 57 garaipen\nThe Crimson Tide-ek bere etxeko partidak irabazi zituen, 57. urte guztian, 1963ko urriaren 26an. Haren rapeek Miami markako 38-29 galdu egin zituen Miss Suitzatik, 1982ko azaroaren 13an. Bear Bryant taldearen azken etxeko entrenatzailea.\nTouchdown Away Unbeatable Streak\nUrakanek etxerik irabazi gehien duten titulua izan dezakete, baina Yale Bulldogsek puntu gutxiren buruan zeuden azken etxeko garaipenetatik urruti. XX. Mendearen hasieran, Bulldogs-ek ezin hobeak ziren etxean. Etxeko joko guztiak 1900. urtetik 1908ra irabazi zituen, bat izan ezik. Galdutakoa 1903ko azaroaren 14an gertatu zen, Princetongo bisita egitera. Azkeneko puntuazioa 6-11koa zen, Princetonen John DeWitten 42 metroko zelaian irabazi zuen gorbata joko bat hausteko. Eremu-helburuak unibertsitatean bost puntu izan ziren egun horietan.\nGalerarik gabeko bakarra izan ez balitz, Yale etxeko etxekoen irabazleek 74 partida jokatu beharko lituzketen 37 liburukien jarraipena egin zuten erregistroen liburuan, galera erabat bi tarte horien erdian.\nArrazoitu gabekoa izan zitekeen.\nIowa Kinnick Stadium-en Pink Locker Room aretoa\nNor da Osceola Nagusia? Hemen Florida Estatuko maskota buruz jakin beharreko guztia\n10 garai guztietako Winningest Bowl taldea\nDenbora librea Associated Press National College Football Champions\nOhioko Estatuko SEC borroka\nHamarkada bat hamarkada bukaezina: College Football Winningest taldeak\nGolf arauak - Araua 19: mugimendua mugitu ahala edo geldituta\nTop Podcasts Christian Nerabeentzako\n8 Buletak erreguladoreak\nModu Anxious Spirit lasaitzeko\nPoner: Esanahi askoren gaztelaniazko hitza\nSAT, lau urteko Urtea New Mexico Colleges Onarpenaren puntuazioak\nSarcosuchus-i buruzko datuak, munduko krokodiloak\nNola erabili Frantziako Hitza Dena\nItaliako Musika Subito Definizioa eta adibideak\nNor asmatu burdina?\nKomiki liburuak biltzeko sarrera\n20 Haurrak guztiz liluratuta daude Pazko Bunnyen bidez\nGuilford College Onarpen\nAmerikako Iraultza: Stamp Act of 1765\nGoindwal Baoli, Goindwalen Ongia


Goikoetxeak eta Mancik irabazi dute Mutrikuko masterra - Urola Kostako Hitza : Urola Kostako Hitza\nMutriko zesta punta masterreko finala jokatu zuten atzo Miruaitz frontoian. Zesta puntako partidak ikusteko gogoz dira Mutrikun. Horrez gain herriko bi pilotari, Goixerri eta Manci, heldu ziren finalera. Hala, frontoiko aforoa bete egin zuten bertaratu ziren ikusleek.\nLau finalistak, partida hasi aurretik. (Argazkia: Jai Alai News)\nGoikoetxea eta Manci, Goixerri eta Lekerikaren aurka neurtu ziren atzo gauean jokatutako Mutrikuko masterreko finalean. Partida berdindua izan eta aldeak ez ziren inoiz bizpahiru tantutik igo. Lehen seta Goixerri eta Lekerikaren alde erori zen (13-15); bigarrena, berriz, Goikoetxeak eta Mancik irabazi zuten (15-12).\nBerdinketa hausteko set laburrean erabaki zen partida, eta, ondorioz, txapelketa. Goixerrik eta Lekerikak eskura izan zuten garaipena, 1-4 jarri baitziren aurretik. Huts egiteko aukerarik ez, eta Goikoetxeak eta Mancik lau tantu jarraian egin zituzten, seta 5-4 emaitzarekin irabazteko.\nAsteburuko atsedenaldiaren ondoren, Goikoetxea eta Lekerika berriro neurtuko dira egun gutxi barru; Donibane Lohizuneko hirugarren masterreko finalean, hain zuzen ere. Goikoetxea Ibon Aldazabalekin arituko da, eta Lekerika Jon Tambourindeguyrekin.


Pavel Txerenkov - Wikipedia, entziklopedia askea.\nPavel Alekseievitx Txerenkov, (errusieraz: Павел Алексеевич Черенков; 1904ko uztailaren 28agreg./uztailaren 15ajul. -1990eko urtarrilaren 6a), ospe handiko fisikari sobietar bat izan zen. 1958an, Fisikako Nobel Saria jaso zuen, Txerenkov erradiazioa aurkitu eta interpretatzeagatik\nQ18406045 , 1904ko uztailaren 28a\nMosku, 1990eko urtarrilaren 6a (85 urte)\nVoronezh State University (en)\nDoctor of Sciences in Physics and Mathematics (en)\nfisikari nuklearra, asmatzailea eta fisikaria\nLebedev Physical Institute (en)\nMoscow Power Engineering Institute (en)\nNational Research Nuclear University (en)\nFisikako Nobel Saria (1958)\n1904ko uztailaren 28an jaio zen, Novaja Txigla errusiar herrian, Voronezh oblastean kokatua. Fisika eta matematiketan lizentziatua Voronezheko Unibertsitatean 1928an, jada 1930ean, Sobietar Batasuneko ospetsuenetako bat den Lebedeveko Fisika Institutuan ikertzaile bezala sartu zen.\nTxerenkov, 1990eko urtarrilak 6an hil zen, Moskuko bere egoitzan.\nSergei Ivanovitx Vavilov fisikariaren agindupean, bonbardaketa erradiaktibo baten mende jarritako ur botila baten argi urdin igorpena ikusi zuten. Fenomeno hau, argiaren abiadura baino azkarrago mugitzen diren partikula atomiko kargatuekin lotua, oso garrantzitsua izan zen fisika nuklearrari buruzko eta izpi kosmikoen azterketan, Txerenkoven erradiazioa deritzonari buruzko lan esperimentalean. 1953an, Institutuko fisika esperimentaleko irakasle bihurtu zen, non Lebedeven laborategia zuzendu zuen partikula azeleragailuei buruzko ikerketetan, baita fotoi eta mesoiei buruzkoetan ere.\n1958an, Fisikako Nobel Saria jaso zuen, Ilia Frank eta Igor Tammekin batera, Txerenkoven erradiazioa deritzonaren aurkikuntza eta interpretazioagatik.\nWikimedia Commonsen badira fitxategi gehiago, gai hau dutenak: Pavel Txerenkov\nMultimedia: Pavel Cherenkov\nAzken aldaketa 7 martxoa 2019(e)an, 09:52(e)tan\nOrriaren azken aldaketa: 7 martxoa 2019, 09:52.


Errusiako lehiek 2.035 milioi euro ekarriko dute munduko publizitatera - Bizigiro - Berria\nErrusiako lehiek 2.035 milioi euro ekarriko dute munduko publizitatera\nMediasetek partida guztiak emango ditu irekian: 64. TF1 kateak 28 norgehiagoka emango ditu\nZabivaca Munduko Kopako maskota bisitarien eta kameren arreta bereganatzen ari da egunotan. JUAN HERERO / EFE\nMunduko Kopa jokatuko dute Errusian, bihar hasi eta uztailaren 15era bitartean, eta horrek eragin handia izango du herrialde askoren publizitate inbertsioetan. Kontuan hartu behar da 3.500 milioi ikus-entzule izango dituztela futbol partidek. Zenith enpresaren ikerketa baten arabera, 2018ko mundu osoko publizitate inbertsioak 2.035 milioi euro handiagotuko dira; aurtengo hazkundearen %10 futbol txapelketaren eraginez izango da. Errusian bertan, 54 milioi euro handituko dira publizitate sarrerak, eta futbol txapelketako inbertsioak alor horretan urte osoko %2,1 izango dira. Txinan, 708 milioi eurotan handituko dira publizitate inbertsioak. Ikerketaren arabera, egunkari salmentek gorantz egingo dute Munduko Kopak iraungo duen egunetan eta kirolarekin lotutako webguneetan dezente handituko da trafikoa.\nBERRIAk ere arreta berezia jarriko du Munduko Kopan: egunero hiru-lau orriko kronikak eta erreportajeak argitaratuko ditu paperean —tartean, Amaia Agirreren eta Julen Gabiriaren iritzi artikuluak izango dira irakurgai—, eta webgunean atal berezi bat egongo da txapelketari eskainia. Bideoanalisiak ere ikusi ahal izango dituzte webgunearen bisitariek. Partiden informazio zabala eta emaitza guztiak aurkituko ditu irakurleak. Euskal Herrian jaiotako jokalariekin eta entrenatzaileekin egindako elkarrizketak ere argitaratuko dituzte.\nHamaika telebistan, Beñat Zarrabeitiak egunero analisi bat egingo du. Gurean gaur albistegian ikusi ahalko dira analisiak, eta partiden laburpenak ere emango dituzte.\nMediaset eta TF1\nAraban, Bizkaian, Gipuzkoan eta Nafarroan Mediaset España taldeko telebista kateetan ikusi ahalko dira Munduko Kopako partida guztia. 64 partidak irekian, gainera. Tele5, Cuatro eta Be Mad kateetan zuzenean izango dira ikusgai partida horiek guztiak. Jardunaldi bakoitza bukatzen denean, Be Mad kateak Todo el Mundial en Mediaset saioa emango du. Lapurdiko, Nafarroa Behereko eta Zuberoako futbolzaleek, berriz, irekian 28 partida ikusi ahalko dituzte, TF1 katearen bitartez. Txapelketako 64 partidak ikusteko aukera BeIn Sport ordainezko katearen harpidedunek izango dute.\nEITBko hedabideetan albistegietan eta kirol saioetan emango dute txapelketaren berri, baina ez dute bidaliko kazetaririk Errusiara.\nHerrialde gehienetan telebistaz ikusiko dute Munduko Kopa, baina gero eta gehiago dira partidak Interneten ikusten dituztenak. Ofertia enpresaren inkesta baten arabera, Kolonbiako futbolzaleen %84k Interneten ikusiko dituzte norgehiagokak.\nBihar lehen partida jokatuko dute Moskun Saudi Arabiak eta Errusiak, 17:00etan. Telebistaz ikusi edo irratiko kontakizuna entzuteaz gain, BERRIAko kazetarien eta zutabegileen iruzkinak irakurtzeko aukera egongo da.


Kazetariek ahots propioa izateak komunikabidea lagunduko balu... • ZUZEU\nKazetariek ahots propioa izateak komunikabidea lagunduko balu…\nAsteazkenean Deustuko Unibertsitatean izandako “kazetaritza, internet eta etorkizuna” mahainguruan izan nintzen. Bertan Zuzeu.com-eko Hasier Etxeberria, Sustatu.com-eko Luistxo Fernandez eta Berriketan.info-ko Jon Ordoñez aritu ziren solasean. Norberak bere proiektuaren berri eman zuen, helburua, funtzionamendua, sorrera, irizpideak, etab.\nPublikoan, gehien-gehienak ikasleak ziren, kazetaritza edo giza zientziak ikasten ari direnak. Prentsa krisian dela, kazetaritza ez dela lehenago zena, komunikazio arloan inoiz baino aukera gehiago daudela aritu eta gero, ideia bat nabarmendu zen. Hiru hizlariak ados ziren lan merkatura jauzi egiteko ezinbestekoa zela ahots propioa izatea, alegia, eta ongi ulertu badut, bere burua ezagutaraztea Twitterren bidez edo blog baten bidez. Luistxok, ezaguna zaion estiloan (Marketing estrategia, haren erranetan), argi utzi zuen Facebook-ek ez duela ezertarako balio horretarako. Guztiz ados nago, Facebook-ek ahots propioa ematen duelako lagunen artean, baina ez munduari begira. Horretarako askoz egokiagoak dira blogak, Twitter eta oraindik hori errateko goiz bada ere, Berriketan, izaeraz irekiak baitira. Nire ustez, ez dago curriculum hobeagorik egiten dakizuna erakustea baino.\nBaina gogoeta hori haratago eman behar dela iruditzen zait. Nire ustez, kazetari orok izan beharko luke bere ahots propioa bai aipatutako sare sozialetan, baita blog batean ere. Gizartearen ezaugarriak direla eta, komunikazioan gero eta gehiago bilatzen dugu harreman pertsonala, alegia, erakunde batean kexatzen naizenean erantzuna pertsonala izatea, izen eta abizenekin, eta ez makina batek egindakoa automatikoki. Gustatzen zaigu jakitea norekin ari garen hizketan, zeinek entzuten edo aholkatzen gaituen. Gero eta nekezagoak egiten zaizkigu enpresa edo erakunde batekin izandako harreman hotzak. Funtsean, normala da, harremanak pertsonen artean izaten direlako, eta ez enpresa edo erakundeen artean.\nNire esperientzia baizik ez da honako hau, baina ez naiz inoiz Argia.com-en orain bezainbat sartu @larbelaitz eta @boligorria Twitterren jarraitzen ditudanaz geroztik ez bada, eta ez dut inoiz Nick dut nik saioa orain bezain bat begiratu haren jarraitzaile naizenez geroztik ez bada. Bigarren kasu horretan erranen nauzue perfila ez dagoela Arantza Garcés aurkezlearen izenean, baina bere argazkiarekin dago, eta kontu horren atzean dagoen pertsona, bera izan edo bertze bat, hain modu pertsonalean eta hurbilean hitz egiten du nun eta saioa begiratzeko gogoa ematen dit.\nHala ere kontuz, ez duelako balio Twitter bezalako tresna bat soilik bere burua edo programa iragartzeko, alegia, bakarrik publizitatea egiteko. Nik ez daukat daturik baina sare sozialetan esperientzia handia duten guztiek bat egiten dute parte hartu behar dela, alegia, norberak bere idatzia hor zintzilikatzeaz gain, besteen edukiak retuiteatzeko beldurrik ez dela izan behar, iruzkinak egin behar direla eta galderei ahal den neurrian erantzun. Hartara askotan aditu dut, “baina horrek lan gehiago emanen dio kazetariari”. Nik uste dut lan horretan inbertitzen den denbora beste nonbait aurrezten dela. Kazetari bezala informazio iturri oso aberatsa da Twitter, eta gaur egungo teknologia berriekin lan horiek ahalik eta azkarren egiteko tresnak badaude. Horren harira begiratu Nagore Vegak eta Iban Izak daukaten bloga. Oso baliagarria da: www.zentik.info . Ohartuko zareten moduan haiek ere badaukate ahots propioa edo kazetariaren nortasunari buruzko post bat.\nAzkenik eta post luze honekin bukatzeko, norberaren marka egiten laguntzeaz gain, blog batek askatasuna ematen du. Erredakzio batean linea editorialak, denborak eta lekuak kazetariaren jarduera mugatzen badute, blog batean egilea da nagusi, eta bere burua baizik ez du konprometitzen. Lehen pertsonan idatzi, hirugarrenean, bideo bat jarri, esteka bat, hamar argazki, lerro bateko testua, honako hau bezalako txapa bat, berak erabakitzen du.\nErrentagarritasuna? Ba, nik argi dut ogibide bezala, denontzako lekurik ez dagoela, eta agian komunikazioan jardun beharko dugula eta kazetaritzan aisialdian aritu.\nIrakasleen deialdian, ingelesa euskararen aurretik.


Rosana Entizneren 'Zorionaren bila' Mugarik Gabeko Umeentzako Ipuin Lehiaketaren irabazleen artean\nOtxarkoagako XXX. Umeen Jardunaldien afixa\n2011ko apirilaren 2 eta 3an gauzatu ziren Otxarkoagako XXX. Ume Jardunaldiak. Gizarteko txikienei zuzenduta dagoen ekintza hau bultzatzeko, Mugarik Gabeko Haurrentzako Ipuin Lehiaketa antolatu zuen Txirula Kultur Taldea elkarte bilbotarrak. Euskal Herritik ez ezik, euskal diasporatik ere erantzun zioten testuak bidaltzeko deialdiari; lanen artean bazegoen Madril, Bartzelona, Kolonbia eta Argentinakorik ere. Argitaratzeko hautatutako ipuinen artean, 'Zorionaren bila' dago, Rosana Entizne Bahia Blancako euskara irakaslearen lana. Irakur hemen ipuina.\nBahia Blanca, Argentina. Hogei urte baino gehiago daramatza Rosana Entizne-k euskararen munduan murgilduta. HABEk eta FEVAk kudeatzen duten Argentinan Euskaraz programan trebatu ondoren euskal kulturarekin lotura duten hainbat ekintza bultzatu ohi ditu Union Vasca Euskal Etxeko euskara irakasleak. 2009ko Euskal Astean berak zuzendu zuen danborrada eta 2008an Bahia Blancako Udaleko Antzokian aurkeztu zen 'Pudente, lehen euskal opera', batzuk aipatzearren, guztion oroimenean daude oraindik.\nAurten, ordea, literatura arloko sari bat lortu du euskaltzale argentinarrak. Entiznek aurkeztutako narrazioak, Txirula Kultur Talde Bilboko elkarteak antolatutako Umeentzako Mugarik Gabeko IX. Ipuin Lehiaketa irabazi du eta beste 27 narraziorekin batera argitaratu da haurrentzako ipuinak biltzen dituen liburu batean.\nBakea, tolerantzia, genero-berdintasuna, giza eskubideak eta naturaren zainketa bezalako baloreak sustatzea helburu duen proiektuan jarrera ezin hobea izan zuen 'Zorionaren bila'k, zoriontsua izateko bidea zein den erantzuten saiatzen den Rosana Entizneren ipuinak. Hona ipuinaren euakarazko originala.\nBazen behin zoriontsua izan nahi zuen mutiko bat.\nAmandre Eguzkia jaiotzetik Amalurrarengana joan arte gora eta behera zorionaren bila zebilen. Bazter guztiak arakatu zituen, baina ez. Ikusezina zela ulertu zuen, esku artean eutsi ezina.\n-Akaso jakiturian izango da? –Galdetu zion bere buruari, eta galdetzerakin batera buru belarriz hasi zen ikasten. Auzoko batzuk bere bila etortzen ziren olgetan ibiltzeko, baina gure mutikoa oso lanpetuta zegoen zorionaren bila, ikasten zuen gelaraino besteen barreak heltzen zitzaizkion. Zoriontsuak ziruditen.\n-Jakiturian ez bada, arte ederrean izan behar - pentsatu zuen mutikoak -. Azken finean artista guztiek zoriontsu ematen dute.\nHorrela ekion zion, hasieran koadroak pintatzeari, eta gero musika idazteari. Asko ikasia zelako bai koadroak bai musika akatsik gabekoak ziren. Hain ziren perfektoak non ez zuten ezer esaten, ez zuten inor hunkitzen. Eta gure mutilak arte ederrari denbora osoa eskeini bitartean, Institutoko beste mutilak hondartzara eta diskoteketara joaten ziren. Haiek bai, haiek zoriontsuak ziruditen.\n-Noski! - Pentsatu zuen -. Horiek badute xahutzeko dirua. Bai, aberatsa izan behar dut zoriona aurkitzeko!\nEsan eta egin. Entrepresa batean sartu zen eta lar azkarra zelako di-da nagusiaren eskuko eskua izatera heldu zen. Gero eta diru gehiago zuen, gero eta gizarte maila altuagotan mugitzen zen, eta nagusia jubilatzean bere lanpostua utzi zion.\nGure gizona jo ta ke lanean murgildurik ibili bitartean bere lankideak, gero bere enplegatu bihurtuko zirenak, astebururo mendira edo zelaira joaten ziren senidekoekin eta astelehenero zein baino zein zoriontsuago bueltatzen ziren.\nHogei urte emankor bete zuen entrepresa horretan, denen ahotan entrepresako urterik emankorrenak, eta ohi zuten bezala, festa bat antolatu zuten nagusiaren omenez.\nAfari ederra prestatu zuten eta postrerako garaian, oraingo eskuko eskua hasi zen nagusiaren historioa iruten: nola izan zen ikaslerik onena, arte ederrean lortutako sariak eta azkenean negozioetarako zuen abileziaz mintzatu zen. Aretoa txaloek botatzear zegoen gizon ospetsuak mikrofonoa hartu zuenean.\n-Gabon lagunok, horrela deitzeko baimena ematen badidazue. Eskerrik asko, bihotz bihotzez. Benetan hunkitu naiz gau honetan nire bizitzako setarik setatsuena ase egin denean.\nGaur afaria egingo zutela esatean txartel batzuk eman zizkidaten nire lagunak edo senidekoak gonbidatzeko. Eskertu nituen, eta txartelak eskuan geratu nintzen, nori eman buruan erabiltzen. Ez dut inor nire ondoan eta munduko gizonik goibelena sentituz etorri naiz. Afaldu bitartean niregandik hurbil sentitu zaituztet. Nire historio txikia entzutean, eskerrik asko, Tintxo, oso laburpen polita egin duzu, bide batez. Nire historioa entzutean, ikusi ere egin dut. Nire inguruan beti bazeuden aberatsak eta pobreak, jakintsuak eta benetako astoak-astoei barkamena eskatuz, artistak eta langileak. Guztiek zoriontsuak ziruditen. Zer zeukaten amankomunean? Oraintxe ulertu dut: laguntasuna, elkarren maitasuna. Horretan datza zoriona. Hor dago, lo, gure bihotzen barnean, makurturik, guk esnatzen uztearen zain. Hau guztiarengatik lagunak deitzeko baimena eskatzen dizuet, eta berriz ere, bihotz bihotzez eskertzen dizuet zoriona non dagoen erakutsi didazuelako.\nTxirula Kultur Taldea elkartearen bloga


Adobe Acrobat DC iristen da PDF fitxategiak birdefinitzeko | Sormenak linean\nAdobe-k Acrobat DC berria iragarri du PDFak zer diren berriro definitzeko\nGaur da eguna Adobe-k Adobe Acrobat DC berria iragarri du. Zer izango litzateke gailu mugikorretarako aplikazio desberdinetarako dokumentuetarako eta konexioetarako zentro nagusia. Hainbat arlotan diseinatzeaz arduratzen den enpresa honen ideia da erabiltzaileek edozein gailutatik PDF fitxategiak sortu, partekatu eta elkarreragin ditzaketela.\nEz al da hori etorri zerbait berria definitzera, edozein gailutatik egindako lan hau berritasuna ez denez, irtenbide eta plataforma ugaritan ikusi dugu. Berritasunetako bat dokumentua berrikusi eta tableta batetik editatzeko zerbitzu berria da.\nAdobe Sensei ere sartzen da jokoan, duela hilabete batzuk ezagutzen genuen adimen artifizialeko teknologia eta hori helburuarekin batera dator zeregin errepikakor horiek automatizatu. Acrobat DC eta Adobe CC zerbitzuetako harpidedunak izango dira Adobe Sign-en dokumentuak sinatzeko erraztasunak erabil ditzaketenak.\nAcrobat DC berriaren funtzio indartsuenetako bat partekatzea da. Hau da, PDF fitxategiak azkar parteka ditzakezu, egin ikusi nork ikusi dituen edo aukeratu PDF horien edukia ikusi nahi dugun erabiltzaileak.\nAplikazioaren diseinua bera ere ez da alde batera utzi, bai bere web bertsioan bai mugikorretan. Izango da etxeak tarta hartzen duena ikusten du diseinu berriarekin. Mugikorrez ari garela, Acrobat Reader eta Adobe Scan aplikazioaren bertsio berriak iristen ari dira, beraz, iOS eta Android dendetara joan zaitezke eguneratzeko.\nAdobe Acrobat-en beste ezaugarri berriak dira hizkuntza anitzeko bisita-txartelak eskaneatzea, inprimakiak betetzeko gaitasuna aitortuz, PDS ukipenean editatuz tabletetan eta edozein lekutatik sinatuta. Gogoratu Acrobat DC berri honen tresnak harpidetza dutenentzat direla.\nArtikuluaren bide osoa: Sormena linean » General » Diseinu grafikoa » Adobe-k Acrobat DC berria iragarri du PDFak zer diren berriro definitzeko\nWacom-ek 35 urte betetzen ditu beherapen garrantzitsuekin


San Miguel konderria (Colorado) - Wikipedia, entziklopedia askea.\nSan Miguel konderria (Colorado)\nSan Miguel konderria\nSan Miguel konderriaren kokapena AEBtan\n3.332,31 km2 (%99.84)\n5,21 km2 (%0.16)\nSan Miguel konderria (ingelesez: San Miguel County) Coloradoko konderri bat da, Ameriketako Estatu Batuetan. Hiriburua Telluride da. 2010eko zentsuaren arabera 7.359 biztanle zituen, San Miguel kilometro koadroko azaleran.\nSan Miguel konderriak 3.337,52 kilometro koadro ditu. Horietatik 5,21 ura dira. Beste 3.332,31 lurra dira. Biztanleria dentsitatea 0,45 da.\n2010eko zentsoan bizi ziren 7.359 pertsonetatik 7.144 txuriak edo hispanoak dira. Horietatik hispano edo latino kategorian 630 dira. 19 beltzak edo afroamerikarrak. 33 amerikar natiboak ziren eta 4 Hawaii edo Pazifikoko irletako natiboak. 52 asiarrak ziren. Bestelako arraza bat kategorian 8 biztanle daude. Bukatzeko euren burua arraza bat baino gehiagotan 99 pertsonek kokatzen zuten.\nMultimedia: San Miguel County, Colorado


Mahai-ingurua Artxiboak - etakitto.eus\nTag : Mahai-ingurua\n“Euskara eta kirola” mahai-ingurua bihar\n0 Berriak, Euskara, Kirolak\nEtiketak: #Eibarren Akebai, #hamaika berbaldi, Euskara, Mahai-ingurua, SD Eibar\nEibar Kirol Elkartearen eskutik eta Eibarren AKEBAI-rekin lankidetzan “EUSKARA ETA KIROLA” mahai-ingurua egingo da bihar (osteguna), 18:30ean, Ipurua futbol zelaian dagoen Formakuntza Zentroan. ELENA AZPEITIAk…\nEmakumeen eta ekintzailetzaren inguruko mahai-ingurua gaur Eibar Coworking-en\nEtiketak: #emakumeak, Eibar Coworking, ekintzailetza, Mahai-ingurua\nEkingune elkartekoek emakumeen eta ekintzailetzaren inguruko mahai-ingurua egingo dute gaur Eibar Coworking-en (Eibarko Txikito, 8). Saioko moderatzailea Lorea Arakistain, “Puntu…\nEtiketak: #emakumeak, #lana, Mahai-ingurua\nEmakumeek lan merkatuan dituzten eskubideen gainean jardungo dute berbetan gaur arratsaldean, 18:30ean, Eibarko sozialisten Untzagako egoitzan (“Casa del Pueblon”). “Emakumeen…\nEuskal kamaraden arteko solasaldia\nEtiketak: #Akebai, #Eibarren Akebai, #hamaika berbaldi, Amatiño, Beñat Laskurain, Leire Narbaiza, Mahai-ingurua, Nerea Barruetabeña, Portalea, Serafin Basauri\n“Euskeraren biziberritzeari bultzada emateko antolatutako ekimena da Hamaika Berbaldi”. Horrela aurkeztu zuen egitasmoa behintzat Jokin Bergara moderatzaileak martitzenean Portalean egin…


'SCALA: Sound Patterns (Pauline Oliveros)' - Kulturklik\n"SCALA: Sound Patterns (Pauline Oliveros)"\nDonostia-San Sebastián 2020(e)ko abenduaren 11(e)tik 2021(e)ko maiatzaren 9(e)ra\nScala eraikineko eskailera nagusian kokatzen den instalazio berria da. Musikara eta soinura hurbiltzeko dauden hamaika hizkuntza eta moduak ikertzeko xedez sortu da; hala, interakzio berri eta harrigarriak sortu nahi ditu soinu-piezen eta askotariko publiko mugikorraren zirkulazioa ezaugarri duen gune arkitektoniko baten artean. Tabakalerako eskailera nagusia osatzen duten hiru solairuak baliatuko ditu Scalak espektro entzungarriaren banaketa harmonikoa irudikatzeko tonu baxu, ertain eta altuen arabera.\nSound Patterns Pauline Oliverosek 1961ean sortu zuen abesbatza pieza bat da, kasu honetan Vocal Constructivists taldeak interpretatu duena. Lan honen bitartez, artistak abeslariei irakasten die abestutako testutik harago doazen soinuak nola sortu. Sonata baten ohiko egitura dauka, eta, hortik abiatuta, piezaren sekuentziak aurkezpen estruktural bat, garapen bat eta laburbilketa bat ditu.\nAbesbatzarako pieza (3:57 minutuko iraupenarekin) hau 1961ean sortu zen, eta, horren bitartez, artistak abeslariei irakasten die abestutako testutik harago doazen soinuak nola sortu.\nSonata baten ohiko egitura dauka, eta, hortik abiatuta, piezaren sekuentziak aurkezpen estruktural bat, garapen bat eta laburbilketa bat ditu. Bertan, ahotsaren erabilera ez oso ortodoxotik sortutako askotariko soinuak aurki daitezke; dena den, soinu horiek nahiko ohikoak dira, jada, esplorazio fonetikoa oinarri duten soinu-piezetan. Une batzuetan, artistak ahotsak gordetzen duen indar dinamikoa esploratzen du; beste batzuetan, tinbreen sorta zabalarekin jolasten du. Horrez gain, txistuak, mihi-klaskak eta zurrumurruak ere badaude, eta horiek hainbat patroi sortzen dituzte, zarata zurira, musika elektronikoaren berezko testuretara edo giro-perkusiora iritsi arte.\nPauline Oliveros & The Astra Choir\nSME ©? 1961\nPermission Courtesy of The Pauline Oliveros Trust and The Ministry of Maåt\nAbesbatza: Vocal Constructivists\nEkoizlea: Antony Pitts\nInstalaziorako egokitzapena: Xabier Erkizia\nINTERESGARRIA IZAN DAKIZUKEN DOKUMENTAZIOA:\nJane Alden eta Oier Etxeberriak Pauline Oliveros musikariaren ondareari buruz hitz egingo dute\nData 2020(e)ko abenduaren 11(e)tik 2021(e)ko maiatzaren 9(e)ra


Literatura Eskola » Blog Archive » Becketten esperoan\n2 Urtarrila 2011 No Comment\nBeckett-en esperoan egon gara Literatura Eskolan, bi egunez Oreretako Mikelazulo kultur elkartean. Zorionez ez da azaldu, baina haren lanak bidali dizkigu, absurdurik kritikoenaren oihartzunak piztearekin batera.\nEgun biko Eskola izan da abendukoa.\n18an Eta Karmele? antzezlana eskaini zuten Ainhoa Alberdik eta Iraia Eliasek. Karmele ez da Godot, baina haren esperoan egoteak absurdua ekartzen digu gogora. Barre egingo duzu Karmeleren zain, kezkatuko zara, hunkituko zara. Samara Veltek idatzi zuen orain bi urte testua, aktoreen bulkadekin elkarlanean, eta Euskal Herriko plaza ugaritan eskaini dute jada.\nBezperako antzezlana izan zuen gogoan Beñat Sarasola akuilariak larunbatean, Becketten lana eta batez ere absurduari loturiko testuak aztertzerakoan. Samuel Beckett. Signifier? Nous, signifier! (Rire bref) izenburu luze eta ez ohikoa jarri zion saioari. Maisuki gidatu gintuen bertaratutakook eskolaren lehen atalean, Samuel Becketten biografian, bibliografian eta zentzuz beteriko absurduan.\nBeckett-en idatz-bilakaeraren berri izan genuen: bere ibilbidearen hastapenean James Joycek harengan zuen itzala, narratibako trilogia ezagunaren heldutasuna (Molloy, Malone Dies eta The Unnamable), literatur-hizkuntzaren aldaketa ingelesetik frantsesera ‘Beckett-ek esaten zuen estilorik gabeko idazkera lehorra lortu nahi zuela’. Euskaldunoi hizkuntzarekiko harreman hautsia arrotza, kontraesankorra egiten zaigu, agian horregatik izan ziren ugariak eskolakideen aldetik parte hartzeak, galderak, iruzkinak. Hizkuntza aldaketarekin lortu zuen Beckett-ek Joycetik aldentzea, ‘estilorik eza estilo bat da, baina frantsesa ez zuenez ingelesa beste kontrolatzen bai lortu zuen antzerkian linguistikoki konplexuak ez diren esaldiak nabarmentzea. Bere antzerkian konplexutasuna beste leku batean dago’.\nAbsurduarena historikoki hainbat egileren lana biltzeko asmatu den etiketa bada ere, badira Harold Pinter edo Eugene Ionesco bezalako egileek Beckett-ekin konpartitzen dituzten ardatzak, ezaugarriak: elkarrizketen bihurritzea, azaleko sinpletasunean dagoen sakoneko konplexutasuna, etenen eta isiluneen garrantzia, ustezko argumentuan egon daitezkeen ezusteko birak, saltoak, guztiz zentzugabeak diren zatiak… Becketten kasuan gainera definitu gabeko espazioak, pertsonaia gutxiko obrak. Godoten esperoan antzezlanarekin arrakasta ezagutu zuen Beckettek, egungo antzerkigintzan ere suma daiteke haren itzal luzea.\nEskolaren bigarren atalean bere antzezlanetan oinarritutako bideoak ikusi eta komentatu ahal izan ziren. Irudiek sortutako eztabaidak luze jo zuen. Sarasolak azaldu zuenez Beckett azken idazle handitzat jo izan da, literatura kale itsu batera eraman zuelako ‘Beckett-entzat artistaren eremua porrotarena da, baina hala ere asko idatzi zuen beti: idazlearena porrota izanik ere, paradoxa hori adierazten saiatu zen behin eta berriz, literarioki ez baitzen sekula isildu’.\nHonela bukatzen da, hain zuzen ere, aipatu trilogiako azken liburua: ‘Aurrera egin behar duzu. Ezin dut aurrera egin. Aurrera egingo dut’.\nHauexek ikusi eta komentatutako bideoak:\nRough for Theatre 2\nWhat Where 1\nWhat Where 2


Juan José Agirre: "Ustegabeko altxorrak bildu ditut" - Euskonews\nElkarrizketa Juan José Agirre, Lazkaoko Beneditarren artxiboaren zuzendaria "Ustegabeko altxorrak bildu ditut" *Traducción al español del original en euskera Vanessa Sánchez Juan José Agirrek (Alegia, 1930) diskrezioaren barrena murgiltzen ikasi zuen 1973an Bartzelonan Bibliotekonomia ikasketak amaitu ondoren Lazkaoko Beneditarren konbentura bueltatu zenean, frankismoaren garaian euskal eskuen artean klandestinoki mugitu ziren informazioak bateratzeko asmoz. Garai hartan egunez eta gauez txingurrien artean langile eta konstanteena balitz bezala, oharkabean hasitako datu bilketa hau burutzeagatik saria hartzeko ordua heldu zaio ere. Berak egindako euskal historia garaikideko artxiboak mundu osoan izugarrizko ekarpena izan badu ere, Agirrek ez du inolaz ere bere bizimodua aldatu eta bere liburuekiko menpekotasuna mantenduz, bere txokoa den Lazkaoko artxiboko apalen artean alai jarraitzen du beti gure historia gertuaren datu berri bila eta bilduma honen informatizazioan buru belarri. Horren zalea ez bada ere, oraingoan bere artxibo eta bizipenen berri jasotzera joan gatzaizkio. Berak, ahots lasai batez, baina betetasuneko bizitza isladatzen duen begirada zabalaz hurrengo lerroetan agertzen diren galderei erantzuna eman die. Zein da Lazkaoko Beneditarren artxiboaren jatorria? Lazkaon nengoela gaztetan, liburutegi txikia geneukan Beneditarren konbentuan. Nik hartu nuen ez bokazioz, baizik eta inork ez zuelako nahi liburutegiaren ardura, nahiz eta oraindik liburu bat "zer" zen ez jakin. Arrazoi honengatik, 1970. urtean Bartzelonara Bibliotekonomia ikastera joatea aukeratu nuen eta Beneditarren Montserrat bibliotekan lanean hasi nintzen. Han jaio zitzaidan benetako liburu gosea. 1973an Lazkaoko konbentuko biblioteka berria egiten hasi nintzen eta orduan liburu, aldizkari eta ixileko argitalpen bilaketari ekin nion. Pixkanaka jendea bere artxiboak ematen hasi zitzaidan, batez ere klandestinitateko garaikoak, gure etxean hobeto gordeta zeudela pentsatzen zutelako. Beraiekzabaldu zuten geuk argitalpen hauekiko geneukan nahia eta zaintzeko gogoa. Orduan Frantzian eta Ameriketan ateratako panfletoak eta aldizkariak biltzen hasi nintzen eta Kataluniak garai honi buruz dauzkan dokumentu baino askoz gehiago ditudala esan dezaket, nahiz eta beraiek baino beranduago hasi lanean. Zein bilduma mota daude bertan eta zer nolako interesa dute euskal historia aztertzeko orduan? Frankismoko klandestinitate garaiko erakunde ezberdinetako artxiboak, paperak, bildumak eta aldizkariak dauzkat. Garai hartan oso arriskutsuak ziren dokumentuak dira eta gaur egun oso garrantzitsuak geure herriko historia aztertzeko. Izan ere, dokumentu guzti hauekin poliziak harrapatu ezkero zigorra edo espetxe ziurra zeneukan. Ni ahalegindu naiz bai hemen, bai Frantzian, bai Ameriketan ateratzen ziren bilduma guztiak biltzen eta ustegabeko altxorrak bildu ditut. Juan José Agirre Lazkaoko Beneditarren liburutegian Noizkoak dira artxiboko fondoak, eta horietako zeintzuek diraute bizirik? Frankismo garaitik eta talde klandestinoak hasi zirenetik gaur egunerarteko dokumentuak dauzkat. 1936an argitalpen pila bat moztu egin behar izan ziren eta Euskalerriko kultur jende askok alde egin zuen. Haiei esker 40 urtetako historia egin dezakegu orain beren kultur lan hori erbestean jarraitu zutelako. Arrazoi horregatik nik bilduta dauzkadan hainbeste aldizkari altxor bihurtu dira. Hauen atzetik dabiltza bai unibertsitateak, bai artxiboak, bai bibliotekak: Tierra Vasca, Acción Nacionalista Vasca, Euzko Deya Argentinakoa, Mexikokoa, Txilekoa, Aberri izenekoak, Askatasuna izenekoak... Frantzian agertutako beste hainbeste dauzkat. Talde borrokalari guztien argitalpenak hasi eta bukatu egin ziren eta historia berritzen joan den heinean, aldizkari hauen berriztapenak edo adarrak ikusi ditugu, beti beste izen batekin agertutako argitalpenak, alegia. Orain ere jarraitzen dut dokumentuak batzen. Zure artxiboan dauden materialetako asko eta asko klandestinitate garaikoak dira. Nola pasa zitekeenoharkabean halako materiala? Garai hartako ihesiek ixileko paperak eta aldizkari txikiak ez gordetzeko agindua zuten eta eskuz esku pasatzera behartuak zeuden. Ni Bartzelonatik bueltatu nintzenean eta gai honetan buru belarri sartu nintzenean banekien nora jo aldizkari hauek lortzeko; bati eta beste bati galdezka ibili nintzen. Gainera, erakunde ezberdinen barruan sartuta zeuden batzuk gure konbentutik ateratako lagunak ziren. Hoien bidez hasi nintzen, egia esan, datuak lortzen. Gero, klandestinitate denboran Estatu barruan eta gehiago Frantzian eta Ameriketan Mexikon, Txilen eta Argentinan batez ere bazeuden informazio ugari zeukatenak. Gerra zibila zela eta, hemen euskal kultura guztiz moztuta geratu zen baina nirekin ikasitako beneditar bat Caracasen bizi zen eta euskal etxeekin harremanak zituenez gero, hemendik joandako familiekin harremanetan jartzeko esan nion, nik hango argitalpenen berri eduki ahal izateko. Bando bat egin genuen bion artean bai irratiz, bai idatziz aldizkarietan, artxibo bat prestazen ari ginen monje batzuk ginela esanez eta honi esker argitalpen asko bidali zizkidaten. Kontatuko al zeniguke garai hartako anekdota bereziren bat? Ameriketan eta Frantzian bildutako materiala zuzenean ez zetorren niregana. Baiona inguruko etxe batean gordetzen genuen atzerritik zetorren guztia eta momentu egokienean honera pasatzen genuen. Behin, han zeuden kajak bilatzera joan aurretik, Irungo aduanan lanean zebilen enplegatu bati lau edo bost kaja pasatzeko asmoa geneukala igorri genion, nahiz eta azkenean 12 izan. Berak arazorik ez zela egongo esan zigun eta pozaren pozez kotxe osoa betetzera etxe hartara joan ginen. Lanari ekin baino lehen, eta berri on hau ospatzeko asmoz, Donibane Lohitzuneko jatetxe batera joan ginen, uste baino denbora gehiago pasa genuelarik. Mugara kajekin heltzerakoan polizi txanda berria hasia zegoen jadanik eta dena altxatzera behartu gintuzten. Zuzendaria ere deitu zuten orduan eta kotxe dena hustu eta gero goardia bat etorri zitzaionkonprometitutako argitalpen asko ikusi zituela esanez. Zuzendariaren aurrean kaja bat zabaldu zuten eta bere hizkerarekin "¡Jefe, aquí pone Euskadi!"esan zuen. Eta buruak "Pero si ya no es delito..." erantzun zion. 1979. urtea zen eta handik zortzi egunetara baimena eman ziguten dena biltzeko eta gurekin ekartzeko. Garai honetan anekdota asko izan ditugu eta beldur asko pasa dugu. Frankismo garaian apaiz euskaldunek gizartearekiko zeukaten konpromezua oso garrantzitsua izan zen. Argitalpen isilen bat ba al zeneukaten zuen artean? Apaizek konpromezu sozial haundia hartu zuten frankismoaren garaian Euskal Herrian, kultur maila altuena zutelako eta garai hartako euskal kulturaren itoerak suposatzen zuen suntsiketaz, hizkuntzaren zapalkuntzaz eta arazo sozial larriez arduratuak zeudelako. 50. hamarkadan agertu ziren lehenengo aldizkariak. Egiz (Publicación de sacerdotes vascos) zabaltzeko bildurrez zebiltzaten beren artean eta 16. zenbakia atera ostean, Gasteiza etorri berria zen gotzaiak aldizkari honen berri eduki eta irakurri eta gero, apaizentzat egokia ez zela igorri zuen eta guztiz debekatu zuen. "Al que la leyere, contribuyere, colaborare y guardare, será castigado según el canon de derecho canónico" esan zuen behin baina apaizek jarraitu zuten zeregin honekin. Bi zenbaki beranduago "quedarán suspensos a divinis" mehatxua eman zien apaizei hau da apaiz bati jar diezaiokeen zigorrik gogorrena eta orduan Egiz amaitu eta izenik gabeko bat atera zuten, Sine Nomine deitzen zuten bat. Agirre bere artxiboko dokumentuez inguratua Zeintzuk dira ikertzaileek gehien balioesten eta kontsultatzen dituzten fondoak, eta zein fondo dira derrigorrez kontsultatu beharrekoak? Frankismo garaiko artxiboa eta aldizkariak. Nik zehatz mehatz guzti hauek dakizkit eta panfleto, artxibo eta aldizkari bezala kontsidera daitezke. Izan ere, 1961eko Zutik bezalako aldizkari bat adibidez, artxibo bezala kontsideratzen dugu, izan ere historia egiteko dokumentu honetaz baliatu behar garelako. Aldiz,garai hontako liburu gutxi ditugu, liburuak monografikoak bait dira eta aldizkarietan artikulu eta gai ezberdin asko agertzen dira. Zuk bildutako materialei esker gauzatu den inolako ikerketa lan, doktore tesi, edo halakorik azpimarratuko al zenuke? Artxiboa oso zabalduta dago mundu osoan eta doktoratu lan bat egitera jende asko datorkit. Nik laguntzen diet ahal dudan guztian, hemen zer dagoen dakidalako. Batzuetan etorri izan dira doktoratu bat egin behar dutenaren aitzakiaz, barruan dauden dokumentu guztiak ikusi nahiaz bakarrik. Nik alperrik datozela esan ohi diet, beti gai finko batekin etorri behar direlako, ikerketa lana jarraitu behar duen zuzendari bat edukita. Gure biblioteka oso berezia da eta maila batetik goragoko jendearentzat. Gainera, hemengo historia oso berria da eta ezin da materiala edozeinen eskutan jarri, izen asko agertzen direlako. Artxiboa irekitzea erabaki dugu garrantzi handiko bildumak dauzkagulako, baina nik bakarrik ematen dut hauek ikusteko baimena. Ia hogei bat doktoratu egin dira hemendik ateratako informazioarekin. Batzuek gure dokumentuak oinarri bezala hartu dituzte eta beste batzuk osagarri bezela. Bereziki historiagileak etorri dira beren ikerketa lana egitera, baina filologiako ikertzaile asko ere izan ditugu. Izan ere, mende hasierako prentsa dugu, hala nola Euzkadi egunkaria, Correo Vasco astekaria... Atzerritik jende pila bat etorri zaigu: Kanadako neska batek bere tesia presentatu behar du orain Londresko Unibertsitatean. Bera, Espainia demokratikoa zen edo ez zelakoan zegoen; hainbeste manifestaldik, atentatuk, bere atentzioa piztu zuten eta hiru urte pasa ditu nirekin Euskal Emakume Politikoa Transizioan izenburututako ikerlana prestatzen. Udara hontan Dublineko beste neska bat Euskal Herri eta Kataluniaren arteko antzekotasunari buruzko doktoratua prestatzen egon da. Berlineko mutil bat urtarrilean hasi zen Euskal Herrian izan diren hilketa biolentoei buruzko ikerketa egiten. Hau, antropologia sozialaren aldetik egin denlan oso interesgarria da. Bilboko Arte Ederretako Fakultateko irakasle batek bi urtez geuk dauzkagun dokumentu grafikoetan oinarritutako doktoratua egin du. Zer nolako garrantzia dauka informatizazioak artxiboaren antolaketan? Nahiz eta astirik ez izan, artxiboan dauzkadan ia 3000 aldizkariak kontutan izanda aldizkari batek bi orri izan ditzakela ere, baldin eta zenbakiduna izan ordenagailuz sartuak dauzkat eta beste materiala guztia gaika banatu dut. Oraindik dokumentalista lan osoa egin gabe daukat baina materiala guztia informatizatzen hasteko gaude. Eusko Jaurlaritzak orain dela gutxi baimena eman du artxiboa informatizatzen hasteko hilabete hontan. Gai askotarako bibliografia oraindik egin gabe dago. Nire ustez, informatizatze prozesua beharrezkoa da artxibategi batentzako. Ikertzaileak niregana etorri direnean datu baten bila, batzuetan oso zaila izan da hau aurkitzea. Nahiz eta kajaren baten gordeta dagoela nik jakin izan, oso zaila da zehatz mehatz gauzak zein orritan dauden jakitea Jasotzen al duzu erakunde publiko edota kultur erakundeen aldetik zure lana gauzatzeko laguntzarik? Pertsonal laguntza daukagu eta Eusko Jaurlaritzarena ere. Askok esan digute zergatik ez dugun dirulaguntzarik eskatzen baina kultur sailakoek badakite ondo zeintzuk diren gure beharrak eta egin duena, ez niretzat, baizik eta hona etortzen diren ikertzaileen lana erreztu ahal izateko egin du. Eusko Jaurlaritzak orain dela bi urte informatizatu zuen gure euskal biblioteka osoa ere, hau da, XVI. mendetik aurrera XIX. menderarteko liburuak. Zer nolako harremanak dituzu zure materialen antzekoak gordetzen dituzten beste entitateekin (lankidetza, elkartrukaketak, etab.)? Harrremanak badauzkat Euskadin dauden gai hau jorratzen duten beste entitateekin: Derioko Instituto Labayru eta Gasteizko Sancho el Sabiokoak ere buru belarri dabiltza honetan. Ni, beste bi hauek baino lehenago zeregin honetan hasi nintzen ere eta lehen aldiko klandestinitateko material hori oso zaila da lortzea orain.Dokumentuak mikrofilmatu ditzakete baina, egia esan, ez da gauza bera. Hala ere, elkarri laguntzen ari gara eta oso aberasgarria da gure kolaborazioa. Zein da artxibozainak informazioaren gizartean duen betebeharra? Hori nik ez, baizik eta besteek erantzun beharko luketen galdera da. Nik dakidan gauza bakarra autodidakta naizela da. Nahiz eta Bartzelonara ikastera joan, nere barruan droga bezela sartu zaizkit liburuak. Jose Miguel de Barandiaranekin harremanak izan nituen eta nire biblioteka ikustera etorri zen batean esan zidan: "Ez dakizu zelako lana egiten ari zaren. Norbaitek eskertuko zaitu honegatik egunen baten eta jakin ezazu beste batekin aritu izan bazina ez zenuke orain horrelako bildumarik edukiko". Nik egunez zein gauez egin dudan lan isil hau ikusteak benetan pozten nau, beste inon aurkitzen ez den materiala daukadalako. Baina batez ere jendeak eskatzen dizkidan dokumentuak hemen gordeta dauzkadala dakidanean asko pozten naiz. Horrelako momentuetan lan honek benetako balioa duela konturatzen naiz. Gainera, eginbehar honetan jarraitzeko asmoa daukat. scxeiweb@sc.ehu.es http://ikaskuntza.org/masters


LABek salatu du Eusko Jaurlaritzak langileen bizitzak "arriskuan" jarri dituela "Confebasken aginduetara"\nOinarrizko zerbitzuetan ari direnen segurtasuna eta osasuna babestea exigitu diete Eusko Jaurlaritzari eta Nafarroako Gobernuari. Osasun eta zaintza zerbitzuetan ari diren langileen baliabide falta salatu du sindikatuak, bereziki, garbitzaileena.\nLABek salatu du ehunka langilek "itxita eta garbi" dauden ikastetxeak garbitzen jarraitzen dutela\nLAB sindikatuak salatu du konfinamendu erabatekoa ezarria den aste honetan ere ehunka garbitzailek jarraitzen dutela Araban, Bizkaian eta Gipuzkoan itxita dauden ikastetxeak garbitzera joaten, Hezkuntza Sailak hala aginduta. Sindikatuak zehaztu du ISS, Zaintzen, Garbialdi eta OHL direla zerbitzua eskaintzen jarraitzen duten enpresak.\nHego Euskal Herriko langileak lan zentroetan mobilizatzera deitu ditu gehiengo sindikalak\nELA, LAB, ESK, Steilas, EHNE eta Hiru sindikatuek langileen haserrea erakutsi nahi dute bihar. Horrez gain, Koronabirusak eragindako krisia dela-eta langileek pairatzen ari diren egoera "kezkagarria" nabarmendu dute.


Espainiarekin apurtu, euskal estatua eraiki! - - Goiena.eus\nEspainiarekin apurtu, euskal estatua eraiki!\nAitziber Plazaola 2015-12-11 00:00\nEgunen batean, ahalik eta lasterren, Espainiako Hauteskundeetan ez parte hartzea, hori da nahi duguna.\nEz dugu Espainiaren barruko autonomia bat edo bi (Nafarroarekin) gehiago izan nahi; ez dugu pertsona, emakume, langile eta herri bezala zapaltzen gaituen estatu baten parte izan nahi. Ez dugu 40 urte gehiago iraungo duen erreforma batean parte hartu nahi, Espainia eta Frantziarekin kateak apurtu nahi ditugu. Horregatik egiten dugu Hauteskunde Espainoletan parte hartzeko deialdia, Estatu bat eraiki eta gure hauteskundeetan bakarrik parte hartzeko. Bozka, mobilizazioa eta borroka, erakusteko independentzia nahi dugunak indartsu gaudela eta asko garela. Erakusteko preso eta iheslari politikoak etxean nahi ditugunak gehiengoa garela. Erakusteko pertsona, emakume eta langile gisa ditugun eskubide guztiak defendatzen ditugunak gehiengoa garela. Behar beste indar batu behar ditugu kalean eta instituzioetan bagoazela sinesteko eta sinestarazteko. Gaur eta hemen hori da erronka, irteera lerroan ehunka mila herritar kokatzea, nahikoa indar dugula erakusteko eta lehenbailehen independentzia eta eraldaketa sozialerako abian jartzea, helmugara iristeko, indarrez! Espainian ez dago aldaketa sozialerako aukerarik, EHn eta Herrialde Katalanetan estatu berriak eraikitzea da aldaketarako aukera bakarra.\nEgunero bakea, justizia eta askatasunaren alde lan egitera gonbidatzen zaituztegu. Zentzu horretan, abenduaren 12an Bergarako Pilotalekuan gure eserlekua beteko dugu eta zuk ere Epaiketa Politikoen aurkako zure eserlekua bete dezazun deia egiten dizugu.\nAbenduaren 20an hautetsontziak gure bozka banarekin beteko ditugu eta zuk ere zure bozkarekin bete ditzazun gonbidatzen zaitugu. Laster Euskal Estatuko hautetsontziak betetzeko abenduaren 20an Espainiakoak bozka independentistaz, EH Bilduren aldeko bozkaz bete behar ditugu.\nAitziber Plazaola 'Xibo', Arianna Arizabaleta; Jose Ramon Kortabarria 'Moztu'


Gobierno Vasco Irekia :: Osasun zentroetan erretzeari uzteko unitate gehiago jarriko dira\nOsasun zentroetan erretzeari uzteko unitate… http://www.irekia.euskadi.net/eu/news/2042 berria\nFuente: Irekia - Gobierno Vasco Osasun zentroetan erretzeari uzteko unitate gehiago jarriko dira\nEusko Jaurlaritzaren asmoa Exekutiboa prestatzen ari den araudia aurrera eramatea da, itxitako espazio publiko guztietan erretzea debekatuz. Jesus Maria Fernandez Osasun sailburuordeak osasun zentroetan erretzeari uzteko unitate gehiago jarriko dituztela adierazi du. Bilbon "Tabakoaren kerik gabeko astea"ren aurkezpenean, sailburuordeak azaldu duenez, Osasun Sailak ekimen hori antolatu nahi du, erretzeari uzteko unitateak, tabakismo tasa nagusiena duten zentroetan batez ere, sortuz. Tabakorik gabeko astea gaur hasi eta datorren maiatzaren 31n amaituko da. Osasun arazo larriak eta haien kabuz tabakoa uzteko ahalmenik ez duten pertsonei botikak ematea ikertzen ari dira.\nA pagar to2 el desenganche de los fumadores RT @Irekia_News: Sanidad extenderá el servicio de deshabituación tabáquica http://bit.ly/bh9Dxh” @jonlaiseca duela 2 urte baino gehiago\njeitsi (186.3 KB)\nJeitsi audio bilduma (zip) total_fernando_fantova_taba...


Itsasoko kultura/Nor zen Martin Villafranca? - Wikibooks\nItsasoko kultura/Nor zen Martin Villafranca?\nDonostian jaio zen Martin, itsas tradizio luzea zuen familia batean, 1588an, bere izen bereko aita Armada Garaiezineko partaide zen Santa Marta de la Rosa izeneko bere itsasontzian hil zen urtean «se perdió e anego e dio a traves en la costa de la mar de Yrlanda... y se anego el dicho Martín de Villafranca con toda la gente que avía en la dicha nao». Haren aitona, izen bereko Martin Villafranca, Lisboan hil zen garaitsu horretan, baina hura Garaiezinaren prestaketa lanetan ziharduela harrapatutako gaixotasun batek jota. Itsasontziko kapitain ezagunen semea eta iloba bazen ere, hirugarren Martin honek ez zuen bizimodu samurra izan. Islandiarraren olerkian ikus daitekeen bezala, agerikoa da halakoxe errespetu bat ematen ziola edonori, baita atzetik bila ibili eta hil zuten islandiarrei ere. Denak harritzeko moduko indar fisikoa zuen; oso gaztea zenetik gogor entrenatzetik sortutako indarra zen, hala ere. Reykjarfjörôur en hondoa jo ondoren, bere gizonak txalupa txikitan eraman zituen Hornstrandir-ko kosta gozagaitzetatik barrena, Islandiako ipar ekialdeko muturretik, eta neurriz kanpoko ausardia erakutsi zuen 1615ko udazken beltzean gertatutako guztiaren aurrean.\nAlabaina, Martin Villafranca, neurri batean, gazte donostiarren kasu tipiko bat izan daiteke; hain zuzen ere, euren bizitzako zati handi bat balearen arrantzan eman zuten marinelen hirugarren belaunaldiari dagokienetakoa. Belaunaldi horretako balea arrantzaleek beren aitonen aldean beste mota bateko arazoei egin behar izan zieten aurre. Hain zuzen, Ternuara bidaiak egiten zituzten itsasontzietako kapitain gehienek lortutako emaitza arrakastatsua milaka baleen «hilketaren» ondorioa izan zen, baina 1600. urterako harrapa zitekeen balea kopurua oso jaitsia zegoen. Martinen aitonari Labradorko arrantzaren gailurreko urteak egokitu zitzaion, 1560 eta 1570eko hamarkadetan, Martini, aldiz, baleak harrapatzeko ordezko beste lekuen bila zebil-tzan garaia egokitu zitzaion; alegia, honako leku desberdin hauek aurkitzea: Spitzbergen (Svalbard), Norvegiako iparraldea eta Brasil.\nJakina da Martinek izena eman zuela Ternuako bidaia batean lehen aldiz 14 urte zituelarik, ontzi mutilak itsasontzietan sartzeko behar zuten adinean, gutxi gorabehera. Martin Villafrancaren herentziari zegokion auzi batean Iturbe Lizentziatuak lekukotza egin zuen, 1604. urteko kontu batzuei buruzkoan: «que el menor tenia 15 años y que este año, el pasado, y siguiente, abia ido en viajes y que ganaba para comida, vestidos y entretenimientos». Dena den, ez zuen asko irabaziko, zeren eta beste lekuko batzuek aitortu zutenez, bidaia batean 30 dukat ateratzen bazituzten, erdia baino gehiago bidaiarako «jantziak, atorrak, opariak eta beharrezko beste gauzetan» xahutzen zuten (lehen esan dugun bezala, «opariak» marinelek eramaten zituzten elikagai pertsonalak izaten ziren: gazta, urdaiazpikoa, pasak, amandak eta gisakoak). Behin premia horiek ordaindu ondoren, irabazi garbitan gehienez ere, ez zen 10 edo 15 bat dukat baino gehiago geldituko beharbada, eta ez zen kopuru handia nolanahi ere.\nTernuan, gazteen lana izaten zen sutako egurra prestatzea, otorduak atontzea eta mutil edo laguntzaile gisa jardutea, upelgile, arotz eta istinkari (itsas arotza) ofizialen lanetan; oso bestelako bizimodua, Donostiako eskola ikasle baten aldean. Izatez, Martin familia aberats batekoa zen, baina bere ama ez zegoen amona eta izeba —Maria Belez Santanderkoa (bere aitonaren bigarren emaztea) eta Maria Joana Villafranca— bezain egoera oparoan. Aitzitik, bere ama, Joana Aranatz, «neskamea» zen Martinen aitonaren etxean eta gure hirugarren Martin ez zen ezkontza horretatik jaioa. Hala ere, Martinen aitak agintzen zuen bere testamenduan (eranskin gisa, lan honen amaieran), Garaiezinean ontziratu aurretik idatzitakoan, jaiotzekoa zen ondorengoa mutila baldin bazen bere oinordeko unibertsala izango zela.\nBaldin eta Santa Marta de la Rosa Sevilla edo Cadizeko merkatariren bati saldu izan balitzaio, erraz ordainduko ziren testamenduko agintzari gehienak, izan ere, Santa Marta de la Rosak, 950 tonako ontziak, 6000 dukat inguru balio zuen. Baina, antza denez, ez ziren 1.300 dukat besterik lortu erregearengandik Irlandan itsasontzia galdu ondoren.\nOso litekeena da Martin bere ikasketak ordaintzeko dirurik ez zegoelako hain gazterik joana izatea Ternuara. Bere aitaren agintzarien arabera, Martin ez zen bere amarekin bizi, baizik eta, batez ere aitaren aldeko Luisa Illarreta amonaren ahaideekin, eta aditzera ematen denez, Maria Joana bere izebak ez zuen Martin zaintzen haren aitak testamenduan erregutu zion bezain ongi. Martinen izeba Joan Lopez Reguren alarguna zen, 1575ean, Nikolas Torreren alargunarekin auzi luze bat eragin zuen balea eme bat harrapatu zen hartan Red Bay-n izan zen kapitainaren alarguna, hain zuzen. Maria Joanak bere senarraren beste auzi batean jarraitu behar izan zuen Migel Okendoren alargunarekin eta, agian ardura handiegiak zituen iloba behar bezala zain-tzeko.\nDena den, Martin Villafrancaren bizitza laburrari buruz dakigun apurra beste auzi batetatik dakigu (gorago esan duguna), oraingoan Martin Illarreta eta Agustin Ben en artekoa; Mariana Ben eta Maria Dominguez Villafranca —Martin Villafranca eta Mariana Ben en alaba— txikiaren tutorea zen Agustin Ben. Auziagatik dakigu Martin 1611n ezkondu zela Marianarekin eta Maria Dominguez alabak bi urte eta erdi zituela —itxuraren arabera— 1618ko irailaren 19an. Argi dago, beraz, Maria Dominguezek ez zuela bere aita ezagutu eta beharbada ez zituela inoiz jakin bere aitaren zoritxarreko heriotzaren xehetasunak (ikusi olerkia eta Sigurdur Sigursveinsson ek transkribaturiko kontakizuna). Agian, haurra iritsiko zen denborarekin aita modu ez hain gogorrean hil zela pentsatzera, Debako parrokiako liburuetan urte hartan bertan, 1615an urriaren 1ean, aipatzen diren beste batzuen antzera: «Vino nueva de como en Frislandia se aogaron en una chalupa de Andres de Goiçueta, el mismo Andrés, Martín de Amezqueta y Francisco de Gainça y otros tres de Motrico».\nMutrikun dagokion erregistroan, 1615eko irailaren 20ko heriotza agirietan azaltzen dira San Joan Andonegi, Andres Puerto eta Andres Isasi Armentxa, bidaia batean ito zirenak «yendo en una chalupa a bela en las partidas de Noruega». Hiru gizon horiek dira, antza denez, «los tres de Motrico» Debako txalupan hil zirenak, eta horrez gain, litekeena da marinel horiek denak Islandian hondoratu ziren hiru itsasontzietako bateko kideak izatea ere.\nZalantzarik gabe, oso zoritxarrekoa da Martinen historiako iturriek kontatzen duten moduan hiltzea. Baina, zorionean euskaldunek islandiarrekin izandako harremanetan, historia hura ez da oroitzapenean gorde dugun une bakarra. Dean-ek transkribaturiko glosarioek —hemen modu berrian argitaratzen ditugunak— beste alderdi positiboago bat agertzen dute euskaldun eta islandiarren arteko tratuaz. Nabaria da nolako adiskidetasuna eta begirunea zegoen gure marinelen eta jende jakintsuen alorreko zenbaitekin, esaterako, «Olaf apaiz zintzoa»rekin eta Jón Guomundsson «jakintsua»rekin. Ez litzateke atrebentzia handiegia izango islandiarra glosario haietako baterako hitzak biltzen hasi zenean, hitz batzuk Martin Villafrancagandik zuzenean hartu zituela pentsatzea, arazoak hasi aurretik harekin izandako elkarrizketaren batean edo ideiak trukatzerakoan.\nBi gizaki azkar eta arduratsu nahikoa dira harreman oso emankor bat sortzeko. Glosarioetan ikusi ahal izango ditugu gizaki haien ingurunea islatzen duten hitz multzoak, eta horregatik, islatzen dutenagatik dira guretzat ordainezinezko iturri etnografia historikoa.\nOndoren emango ditugu Martinek bere bidaietan eraman ohi zituen gauzen bi zerrenda, marinelen janzkera tipikoa glosarioan datozen hitzekin alderatu ahal izateko, gauza berak aipatzen baitira bertan.\n«Este testigo conoçio a Martín de Villafranca... y le vio hacer algunos biaxes a la provincia de Terranoba a la pesca de ballenas y en los bestidos que entonces solio llebar para la mar que neçesariamente son menester su gaban y capote de sayal, un bestido de cuero y tres pares de bestidos de cordellate para adentro y otros dos pares de bestidos el uno de paño basto y el otro de vela y seis camisas y sus botinas de baqueta y seis pares de çapatos de betelin y seis pares de medias de roncal y un pedaço de paño de tres baras para chapines y guantes y el saco para guardar las ropas y su fraçada y un costal para recostarse».\n«Çinco bestidos nuevos de paño pardo, y dos bestidos de pellejos, y seis camisas nuevas, y cinco o seis pares de medís de carisea, y su gaban y capotes de sayal, y sus botas de baqueta, y botinas de lo mismo, y quatro pares de capotas de betelin, y otras cosas... y su caja y terçerol de madera para guardar la ropa».\n«Su gaban y capote de sayal, fraçada y su saco o jergon lleno de paxa, y quatro pares de çapatos de betelin, y unas botas de baqueta, y çinco pares de medias de paño, y siete camisas, y çinco pares de bestidos de paño, y otro bestido de cuero betelin, y otro bestido de pellexos, y dos baras de paño... y su caja, y un terçerol o barrica con su cubierta y cerradura y lleva para guardar la ropa, y un saco donde esten las dichas ropas».\n↑ Artxibategia: Pleitos civiles, Moreno fenecidos, 335. Leg. Auzi hau da Villafranca familiari buruzko informazioaz ezagutzen dugun iturri nagusia.\n↑ Elizbarrutiko Artxibategi Historikoa, Donostia.\n↑ Martin Illarreta eta Agustin Ben, bi donostiarren arteko auziaren laburpena. Artxibategia: Pleitos Civiles, Moreno fenecidos, 335. Leg.\nOrrialdearen azken aldaketa: 14 azaroa 2015, 14:47.


“Baskoniako historia bat” 4. denboraldia, martxan. | SIGNO DIGITAL\nHome \_ Noticias \_ “Baskoniako historia bat” 4. denboraldia, martxan.\nIkerketa eta aurkikuntzak ardatz dituen bidaia ikusgarria da “Una Historia de Vasconia”, historiaurrean hasi eta XX. mendera arteko iraganeko gertaera handien agertokiak eta protagonistak birsortzen dituena.\nAlberto Santanak ikerketa zientifiko berrienak hartzen ditu kontuan historian barrena egindako ibilbide honetan. Topiko eta leku komun zabalduenetako batzuei buruzko eztabaida sustatzen du, eztabaida irekia eta adeitsua. Kondairak desmitifikatzea eta gure iraganeko pasarte ilun asko argitzea da asmoa.\nDenboraldi berri honetan monje beneditarrekin abestuko dugu, Sancho El Mayor-en garaian Vasconiak galdutako batasuna bilatuko dugu; euskal baserriaren benetazko eboluzioa ezagutuko dugu; Sexuarekin zerikusia duten portaera pribatuak ikertuko ditugu, bere mugak eta debekuak, homosexualitatea, zoofilia ….\nBi euskaldun mota aztertuko ditugu: dantzaria eta pelotaria; burdi aroko jauntxoekin aberastuko gara, eta urreneko mendebaldera joandako euskaldunekin bidaia ere egingo dugu, denboraldia osatzeko.


Argazkia: Txileko Presidentetza\nOstiraletik, Txilek gobernu berria du. 35 urteko Gabriel Boric Font buru izango du, errepublikako 212 urteetan izandako agintaririk gazteena. Boric boterera heldu da alderdi komunistaren eta ezkerreko beste alderdi batzuen aliantza bati esker. Baina Kongresuan eta Senatuan gehiengoak bilatzeari begira, ohiko zentro-ezkerreko alderdien babesa lotu behar izan du; 24 urtez (1990-2010 eta 2014-2018) Txileko gizartea gobernatu zuten horiekin, metaketa kapitalistari aurre egin ezezik, eredu neoliberalean sakondu zuten horiekin.\nNicolas Grau Ekonomia ministro berriak adierazi duenez, “munduko beste leku batzuetako programekin alderatuz gero, gurea sozialdemokratatzat jo daiteke nagusiki”. Hauteskundeen aurreko eztabaidetako batean, Gabriel Boricek esan zuen, bere programaren planteamendua definitzeko “sozialdemokrata” hitzak ez ziola trabarik egiten. Baina kasu, ezin ditugu konparatu Abya Yalakoa eta gure inguruan sozialdemokraziarekin lotuta dagoena. Esate baterako, Boric presidenteak uztailean esan zuen “Txile neoliberalismoaren sorlekua izan baldin bazen, haren hilobia ere izango da”. Hitz horiek zientzia fikzioa dira “sozialdemokraziaren” izenean mintzo diren inguruko alderdi batzuentzat, arlo ekonomikoan neoliberalismoa sutsuki defendatzen duten alderdi sozialistentzat, adibidez.\nHugo Guzman kazetari txiletarrak azpimarratu bezala, Boric buru duen hauteskunde-programak ondorengo aldaketak jaso ditu: pentsioen sistema pribatu transnazionala eta monopolikoa desartikulatzea planteatzen du, mineralen ustiapenaren gaineko subiranotasun-mekanismoak indartzea (litioa eta kobrea), gaur egungo eskema pribatizatuaz harago bestelako osasun-sistema unibertsal bat sortzea, lan-berdinasunean aurrera egitea soldatapeko langileei eskubide gehiago emanez, gizartean ikuspegi feminista indartzea eta zerga-erreforma sakona egitea, besteak beste.\nBaina proposamenak gora behera, gobernuaren kudeaketan beste faktore bat izango da funtsezkoa: aurtengo azken hiruhilekoan Konstituzio berriaren edukia onartu beharko dute txiletarrek plebiszitu bidez. Hau da, aurten bertan, adibidez, jatorrizko herrien garapena legez aitortu eta sustatuko duen estatu plurinazional bihur liteke Txile.\nKonstituzio berriak ateak parez pare irekiko dizkio erregimen zaharrean eraldaketa sakonak egiteko aukerari. Horretarako, borondate politikoa eta herrialdean oso indartsua den sektore ultrakontserbadorearekin lehiatzeko prestutasuna beharko dira. Momentuz, enpresarien buruzagien jarrera gero eta oldarkorragoa da konstituzioa idazten ari den Konbentzioaren aurka, “benetako Txiletik” aldentzen ari direla diote.\nTxile prozesu eratzaile betean murgilduta dago. Eta, ez dezagun ahaztu, 2019ko herri-matxinadari lotutako milaka barrikadek eta proposamenek sustatu dute prozesua. Kaletik, borroka eta antolakuntzaren bitartez, Txileko mapa politiko, sozial eta instituzional atzerakoia aldatzea lortu dute. Gizarte eta herri mugimenduen protagonismoak bizi-bizirik dirau, eta herri botereak botere instituzionalarekin izango duen harremanak baldintzatuko ditu hurrengo lau urteak. Sintonia lortuz gero, Txileko aldaketa garaia interesgarri hau, zinez, sakona izan daiteke.\nInbasio hau ona da, bestea ez2022-03-21


Garapen Ekonomikorako Departamentuak bere aurrekontuaren zuzkidura handitu du 2018rako ekonomia bultzatzeko neurrietan\nPresupuesto D Economico\nGarapen Ekonomikorako Departamentuak bere aurrekontuaren zuzkidura handitu du 2018rako ekonomia bultzatzeko neurrietan astelehena, 2017.eko azaroak 20\nS3 estrategiara eta Nafarroako enpresen berrikuntza, turismo, Nafarroako enpresen nazioartekotze eta lehiakortasuna sustatzeko plan estrategikoetara egokituz, inbertsioa handitzen den sektoreak dira\nPresentación del proyecto de presupuestos del Departamento de Desarrollo Económico para 2018 from Gobierno de Navarra on Vimeo.\n2018rako Garapen Ekonomikorako Departamentuaren aurrekontua 244,6 milioi eurokoa da (langileen gastua eta 2017an hartutako konpromisoak barne), eta ekitaldi honetarako erabilitakoa baino % 9,42 gehiago ekartzen du, aipatutako zehaztasunarekin. Kalitate oneko enplegua sortzeko helburu nagusia izaten jarraitzen du, lurraldearen garapen orekatu batekin, jarduera ekonomikoaren laguntzaren bidez eta berrikuntzarako laguntzak handituz, gure inguruko ekonomia aurreratuei dagokien moduan.\nHelburu hori Espezializazio Adimenduneko Estrategian (S3) eta bere egiturari atxikitzen zaien plan estrategikoen garapenean jasotzen den modernizazio ekonomikoan aurrerapenarekin hertsiki lotuta dago. Jarduera-esparru horretan barne hartzen da Departamentuaren gastuaren plangintza hurrengo ekitaldirako, eta baita orain bere zuzendaritza orokorretan banakatzen diren helburuak eta lehentasunak ere.\nGarapen Ekonomikorako Departamentuaren 2018rako aurrekontu orokorra 244.660.657 eurokoa da, ia % 10eko igoerarekin 2017. urtearekiko, zehazki % 9,42, baina 10 milioi inguru ekitaldi honetan hartutako konpromisoari dagozkio, eta kontabilitateko prozeduraren bidez 2018ko aurrekontura luzatzen dira.\nPolitika ekonomiko, enpresa- eta lan-politikaren esparruan, 2017ko aurrekontuan zeuden 40.131.878 €-tik 47.907.356 eurora pasa da 2018an, % 19 gehiago. Nabarmentzen da Sakanako, Erriberako, Lizarrako eta Erdialdeko eskualde-planen laguntza, % 76,6 arte handitu direlako, 1,2 milioi euro arte, gehi proiektuak finantzatzeko erabiliko diren 380.000 euro (200.000 gaur egungo ekitaldian).\nKlusterren bultzadak % 49,25 gehiago izango du eta 500.000 euro arte heldu da. Nabarmendu behar da Nazioartekotze Planaren abian jartzea, izan ere, horrekin, Nafarroako enpresek aurrekontuaren % 22ko igoera izango dute nazioartean hedatzeko; 360.000 euro izango du.\nEkonomia-jardueren udal industrialdeetarako laguntzek gora egin dute: 2016an 50.922 euro zituzten, aurten, 450.000 eta 2018rako kontu-saila 800.000 euro arte igo da. Nabarmendu behar dira enpresen digitalizaziorako eta banda zabalerako kontu-sailak ia 2 milioi euro arte igo direla. Gauza bera gertatzen da ekintzailetza-planarekin, ETEen lehiakortasuna sustatzeari dagokionez, 2015ean 256.856 euro erabili zituelako. Geroagoko ekitaldietan 302.785 eta 410.000 eurora pasa zen. 2018an 1.100.000 eurotan kokatuko da. Hala ere, laneko arriskuen prebentzioko aurrekontua mantendu da, eta enpresa-erantzukizun sozialaren arloko proiektuetarakoa handitu da.\nBerrikuntza eta energia\nBerrikuntzaren eta energiaren esparruan, 2017an 36.792.795 euroko aurrekontua du, aurreko urtearen aldean % 50 handituta, 2018rako gastu-aurreikuspena % 18 handitu da eta 43.485.231 €-tan kokatu da. Nabarmentzen da S3an lehiakortasuneko faktore erabakigarri baten alde egindako apustua, hala nola I+G+b, RIS (Regional Innovation Scoreboard) erakundeak kalifikazioan egindako maila igoerarekin bat etorriz: "Moderate" mailatik "Moderate+" mailara. Beraz, baliabideen oso igoera nabarmen baten aurrean gaude. Horietatik, 12.750.000 teknologia-zentroetarako dira; beste, 11.765.400 enpresen diru-laguntza deialdirako; 7.867.000 proiektu estrategikoetarako eta 1,6 milioi ikertzaileak eta profesionalizazio eta prestakuntza teknologiko eta industrialeko (doktoregoak) pertsonak kontratatzeko beketarako bideratzen dira.\nEnergiari dagokionez, aurrekontua 2030 Energia Planean nabarmentzen diren behar eta ekintzetara egokitzen da: 100.000 euro CENER-CIEMAT Fundazioak bultzatzeko neurriei laguntzeko; 1 milioi euro tokiko erakundeetarako laguntzetarako edo 200.000 euro, Iruñerriko Mankomunitatearen mendeko hiri-garraioaren elektrifikazio-ekintzak finantzatzeko, Gobernuak mugikortasun iraunkorrarekin hartutako konpromisoari erantzuten dion aurrekontu-esfortzua.\nTurismo, Merkataritza eta Kontsumo sailaren aurrekontuak igoera handia izan du Turismoko kontu-sailetan, S3ko sektore estrategiko bati dagokion moduan, izan ere, 2017ko 6.696.610 eurotik 2018ko 8.491.940 eurora pasa da (% 26ko igoera). Europako Ederbidea proiektuaren inbertsioak 885.00 eurotan handitu dira (350.000 2017an). Halaber, Turismoaren nazioartekotzea sustatu da 500.000 eurorekin Komunikazio Programan eta turismoaren sustapenean, bere kontsignazioa bikoiztu duena. Halaber, nabarmendu behar dira eskualde-planak egiteko laguntza teknikoa finantzatzeko erabiliko diren kontu-sail berri baten 40.000 euroak, SITURNA-Kontu Satelitea eta Behatoki Turistikoa garatzeko beste bi kontu-sailetarako esleitzen diren 86.000 euroak eta informazioa prozesatzeko ekipamenduetarako bideratutako 85.000 euroak.\nZuzendaritza Nagusi guztiaren mailan, aurrekontua 9.009.999 eurotik (2017) 10.828.623 eurora pasa da 2018an (% +20). Merkataritza alorrean, aurreikuspen orokorra 1.786.000 eurokoa da, iaz baino % 34 gehiago, Txikizkako Merkataritza Hurbila Bultzatzeko Plana abian jartzeko. Nabarmentzekoa da Tokiko Erakundeetarako kontu-saila merkataritza suspertzeko planak egiteko, 2017ko 70.000 eurotik 260.000 eurora. Beste kontu-sail batzuk, hala nola merkataritza-prestakuntzako jardunaldiak eta jarduerak (13.000); Merkataritza Behatokia (15.000); Merkataritzako enpresei laguntzeko Zerbitzua (35.000); CCAko irudia aztertzea (8.000 €) edo merkataritzaren prestakuntza eta kalitate Plana idazteko bideratuko diren 10.000 euroak, Planean ezarritako ekintzak betetzeko helburuarekin.\nEzkutuko bidesarien zamaren arrastoa\nHerri Lan eta Garraio Zuzendaritzak, errepide-sarearen narriadura eta finantza-eskaera handia kontuan hartuz, gero eta handiagoa dena ezkutuko bidesaria delakoaren bidez finantzatu zen eraikuntzaren azpiegituren ordainketa-konpromisoengatik, 136.438.218 euroko aurrekontua du datorren urterako, 2017an baino % 3,8 handiagoa. A-12 Autobidearen ezkutuko bidesariak 48.750.000 euro eskatuko ditu (46.700.000 2017an) eta Pirinioetako A-21 autobideak 18.500.000 euro (17.000.000 2017an). Gastu hauek herri lanen eta garraioen arloan egindako inbertsioen eta aurrekontuaren ia % 55 eskatu dute.\nJarduera esanguratsu gisa nabarmentzen da Tafallako mendebaldeko saihesbidea, obrak 2018an hasteko konpromisoarekin, desjabetzeez gain, 650.000 euro gehiago eskatuko dituena. Horrez gain, 5.700.000 Iruña-Behobia N-121-Ar errepideko tunelak Europako Zuzentaraura (2016-2019) egokitzeko izango dira. N 121 A errepideari dagokionez, nabarmendu behar da beste bi kontu-sail sortu direla Belateko eta Almandozeko tunelen trafikoa kudeatzeko Sistemarako (300.000 €), eta instalazioak berritzeko (500.000 €) eta Azterlanen eta proiektuen kontu-saila 490.000 eurotik 950.000 eurora pasa da. Bestalde, 2.270.000 euro egitura konpontzeko erabiliko dira eta ezponda harritsuen kontu-saila berreskuratu da, 300.000 eurorekin. Azkenik, 300.000 eurok asmo handiko azterlan baten lizitazioa finantzatuko dute diru-sarrerak sortzeko aukera posibleen gainean, errepide-sarearen beharrei erantzuteko. Iruñerriko garraio publikoaren ekarpena 10.375.000 eurokoa izango da (8.600.000 2017an), aipatutako erakundeak aurreikusitako defizitaren igoera aurreikusita. Legeak Gobernua % 65 bere gain hartzera behartzen du.


hasiera | 2020ko albisteak | Punto de Vista jaialdian Margaret Tait zinemagile eskoziarrari buruzko atzera begirako programa bat izango dugu ikusgai\nPunto de Vista jaialdian Margaret Tait zinemagile eskoziarrari buruzko atzera begirako programa bat izango dugu ikusgai\nNafarroako Punto de Vista Zinema Dokumentaleko Nazioarteko Jaialdian atzera begirako hiru programa izango ditugu ikusgai, eta horietako bat Margaret Caroline Tait (Kirkwall, Eskozia, 1918-1999) zinemagileari buruzkoa izango da. Dagoeneko 9. edizioa du jaialdiak, eta 2015eko otsailaren 10etik 15era ospatuko da Iruñeko Baluarte entzunaretoan. Punto de Vista jaialdiko atzera begirako beste zikloetako bat uharteen ingurukoa izango da.\nMargaret Tait olerkari eta zinemagilea Eskozia iparraldean, Orkadetako uharte txiki batean jaio eta hazi zen, eta bere ibilbide zinematografikoa bat dator bere bizitzaren paisaiarekin. Edinburgoko Unibertsitatean matrikulatu zen eta han eskuratu zuen Medikuntzako lizentzia (1941). Gero Erromara joan zen eta, han, zinema-ikasketak egin zituen Centro Sperimentale di Cinematografia ikastetxean. Italian ikasketak amaitu ondoren, Tait Eskoziara bueltatu zen eta produkzio-etxe bat sortu zuen: Ancona Films. 60ko hamarkadan, Taitek Orkadetako uharteetako paisaia eta kultura inspiraziotzat hartuta filmak egiten jarraitu zuen. Guztira 32 film labur eta film luze bat, Blue Black Permanent (1992), egin zituen. Horrez gain, Taitek prosa eta olerkiak idatzi zituen, baita hiru olerki-liburu argitaratu ere: Origins and elements, The Hen and the Bees: Legends and Lyric etaSubjects and Sequences: A Margaret Tait Reader.\nProiektuak autofinantzatu egiten zituen eta zinema erabat libre eta arau ofizialik gabea egiten zuen, Punto de Vista jaialdian urtero biltzen saiatzen garen zinema-mota, alegia. Gauzak horrela, Punto de Vista jaialdiaren 2015eko edizioan antolatu dugun atzera begirako erakusketan denetarik izango dugu ikusgai: animazio-pelikula abstraktuak, batzuk eskuz margotuak; olerkarien eta bidaia-lagunen erretratu labur eta zehatzak; eta, batez ere, paisaien taupadak eta bizi-eremuen arnasa harrapatzen duten pelikula gehienak.\nBere pelikulek zirriborro-itxura gehiago dute, amaitutako filmena baino, eta hasiera bitxiak dauzkate: Happy bees filma haurtzaro zoriontsu baten abestiarekin hasten da, eta Land Makar urtaroaren joanarekin, uharte bateko landetxe batean. Etapa horren ondoren, Edinburgon igaro zituen urteetan, hiri-erretratuak filmatu zituen; zinema burumakurragoa egin zuen, gehiago erakutsi zuen zorua, zerua baino. Horren adibide dira, besteak beste, Rose Street eta Where I am is here. 60ko hamarkadan uharteetara bueltatzea erabaki zuen eta, azken etapa horretan, hirugarrenean, geografia hura sentitu eta filmatu zuen, baita hainbeste interesatzen zitzaizkion hiritik landa-eremurako jauziak ere. Horren erakusgarri dira, adibidez, The drift back filma eta Aspects of Kirkwall saila.\nMargaret Taitek bere filmak azaltzeko gehien errepikatzen zuen esaldia biziki gustatzen zitzaion Lorcaren ideia bat zen; Lorcak esaten zuen, hain zuzen ere, olerkariak “irudiaren zelatan” egon behar zuela beti. Zinemagile eskoziarrak ondo baino hobeto gauzatu zuen bertso hori, bazekielako ehiza bisual hori ez zela begiekin egin behar, beste leku zehaztugabe eta barru-barrukoago batetik baizik, biriketatik gertu dagoen toki batetik, han sentitzen baita arnasten den bezala filmatzen dela.\nAtzera begirako programa horien asmoa da jendeari zinemaren gainean hausnartzeko eta ezaupideak gehitzeko gonbit egitea; hori, zinemaren memoriaren zeharkako eta gaurkotasunaz haragoko ikuspegiarekin. Horregatik, hasiera-hasieratik, jaialdiak lasai aztertzeko izen, korronte, herrialde eta joerei ireki dizkie ateak: Raymond Depardon, Jem Cohen, James Benning, Japoniako mila urteetako zinema, saiakera-zinema eta dokumental faltsuak.


Artium Museoa (online) : bideo-lantegiak - Kulturklik\nArtium Museoa (online) : bideo-lantegiak\nVitoria-Gasteiz 2020(e)ko apirilaren 27(e)tik 2020(e)ko abenduaren 31(e)ra\nEtxean denbora asko ematen dugun, ikastetxeak itxita dauden eta museoek ikasleentzat eta familientzat antolatzen dituzten jardueretan parte hartu ezin dugun honetan, Artium Museoak bideo-lantegi batzuk jarri ditu abian, etxean ondo pasatzeko. Arte garaikidearekin lotutako lantegiak dira, eta oso modu errazean eta material arruntekin egin daitezke\nAstero hainbat eduki argitaratuko ditugu, adin-tarte eta eskola-maila desberdinetarako egokiak. Kontuan izango dugu interesatzen zaizuela dakigun guztia ere.\nEta, gainera, lantegiei jarraituz egindakoaren argazkiak eta bideoak loturak@artium.eus helbidera bidaltzera gonbidatzen zaituztegu. Horren sorta bat argitaratuko dugu gure webgunean eta gizarte-sareetan.\nGure Hezkuntza Sailaren proposamena da, eta #ArtiumMuseoKonektatua proiektuan txertatzen da.\n1. LANTEGIA: ARGI-LABORATEGIA\nArgi eta itzalekin jolastu eta sortuko dugu. 2 urtetik gorako neska-mutilentzat. Artium Museoaren Hezkuntza Sailaren eta Noelia Tofé-ren (Sedena) proposamena.\n2. LANTEGIA: ERLIEBEAREN HASTAPENAK\nArgi eta itzalekin jolastu eta sortuko dugu. Lehen Hezkuntzako haurrentzat gomendatutako lantegia. Artium Museoaren Hezkuntza Sailaren eta Natalia Albéniz-en (Sedena) proposamena.\n3. LANTEGIA: TESTUEKIN LANEAN\nTestu batetik abiatuko gara, adibidez, irakurtzen ari zareten liburu baten esaldi bat. 10 urte gorago haurrentzat gomendatutako lantegia. Artium Museoaren Hezkuntza Sailaren eta Andrea Ríos-en (Sedena) proposamena. Lotutako erakusketa: Gema Intxausti. Jendetzaren erdian, atxiloketari begira.\nData 2020(e)ko apirilaren 27(e)tik 2020(e)ko abenduaren 31(e)ra


Bortziriko eskuz-banakako txapelketaren finalak Arantzan - Diario de Noticias de Navarra\nBortziriko eskuz-banakako txapelketaren finalak Arantzan\nApirilak 13an, larunbata, Arantzan jokatu ziren gaztetxoen pilota txapelketako partidak\ntestua eta argazkia arantza ip 09.02.2020 | 07:56\nTxapeldunak, euren dominekin.\nApirilak 13an, larunbata, Arantzan jokatu ziren gaztetxoen pilota txapelketako partidak. Goizeko hamarretan hasi ziren jokoan, eta guztira zazpi partida jokatu ziren maila desberdinetan, adinaren arabera.\nPartidak hasterako herriko frontoia nahiko betea zegoen. Ikusmina handia zen, eta gainera, Iker Irribarria pilotari profesionala ere bertaratu zen, pilotazaleen pozerako. Hamarrak jo bezain laster hasi zen lehen norgehiagoka: Ttikiak B mailakoa. Aitor Etxegarai eta Izei Irazoki Beratarrak aritu ziren nor baino nor. Lehen final hau Izei Irazokik irabazi zuen alde dezenterekin, 18-8. Ttikiak A deritzon mailan, goizeko lehen aranztarra izan genuen: Ander Etxegarai. Anderrek Urko Teiletxea Igantziarraren kontra jokatu zuen. Partida oso polita izan zen, eta etxekoak, Ander Etxegaraik, jantzi zuen txapela 18-8ko emaitzarekin.\nOndoren, Umeak B mailakoen txanda izan zen: Ainitze Martinez lesakarra eta Xabi Leitza aranztarra lehian. Hasieratik bere nagusitasuna erakutsi ahal izan zuen Xabik, eta azkenean aurkaria lau tantotan utzi zuen: 18-4 beraz, emaitza. Umeak A mailako finala jokatu zen segidan, Legasako Xuban Lakarrek eta Berako Markel Irazokik jokatutakoa. Txapela Legasara joan zen, baina erran behar da, Markel ez zegoela egoera oso onean, aurreko astean kirofanotik basatua baitzen. Kimuen mailako finala guztiz lesakarra izan zen: Aimar Otxandorena eta Unax Bereau nor baino nor. Oso partida lehiatua eta berdindua izan zen honakoa, eta apurka Unaxek aintzinaldea hartu zuen. Azkenean 18-13 irabazi zuen Unax Bereauk.\nSeigarren partidan Haurrak B mailakoak aritu ziren, indar handiko gazteak jada. Final honetako bi pilotariak Arantzakoak ziren, eta baita lehengusuak ere: Ekai Madariaga eta Oskitz Madariaga. Frontoian bildutako jendea urduri sumatu genuen; izan ere, bertako asko ziren familiakoak eta herrikide zein lagunak. Hagitz ongi jokatu zuten bi pilotariek. Tanto bikainak jokatu zituzten; lurrean barna errestan bata, atzera korrika bestea. Azkenean lehengusu zaharragoa, Oskitz, izan zen garailea 18 eta 12ko emaitzarekin. Txalo zaparrada handia jaso zuten bi pilotariek. Azken finala Haurrak A mailakoa izan zen, Oier Orbegozo Lesakakoa eta Berako Andde Maritorenaren artekoa. Anddek ez zuen bere egunik onena izan, eta Oierrek ongi irabazi zion, 18 eta 6.\n7 txapeletatik 3 Arantzan geratu ziren Ander Etxegarai, Xabi Leitza eta Oskitz Madariaga Bor-tziriko Banakako XVIII. Txapelketako aranztar txapeldunak dira. Zorionak hirurei eta gainontzeko txapeldunei, txapelketan parte hartu duten gainontzeko pilotariak ere ahantzi gabe.


Beasain-Bergara autobiako bidesariaren zenbatekoa adostu du Aldundiak - Debagoiena - Goiena.eus\nBeasain-Bergara autobiako bidesariaren zenbatekoa adostu du Aldundiak\nUxue Igarza 2020-07-14 15:06\nOraindik ez dute zehaztu ordainketak noiz hasiko diren, baina azaldu dutenez, ezingo da izan 2022ko ekainaren 30a baino beranduago. Ibilgailu guztientzako tasak ezarri dituzte, motozikletentzako izan ezik.\nBeasain eta Bergara arteko A-636 autobia erabiltzeagatik ezarriko den ordainsaria finkatu du Gipuzkoako Foru Aldundiko Diputatuen Kontseiluak. Beasaindik Bergarara doan erabiltzaileak 2,53 euro ordaindu beharko ditu –ibilgailu arinen kasuan eta deskonturik gabe–. Hala ere, bideko ordainsari guztiak azaldu dituzte.\nIBILBIDEA KILOMETROAK Ibilgailu arinen BIDESARIA Ibilgailu astunen (1) BIDESARIA Ibilgailu astunen (2) BIDESARIA\nBeasain - Ormaiztegi 2,8 0,38 0,61 0,78\nOrmaiztegi - Zumarraga 5,4 0,74 1,18 1,50\nLegazpi/Urretxu - Bergara 7,3 1,41 2,32 2,87\nLegazpi/Urretxu - Antzuola 2,5 0,48 0,79 0,98\nAintzane Oiarbide Bide Azpiegituretako foru diputatuaren hitzetan beharrezkoa da ordainketa-sistema ezartzea: "Azpiegiturak eraiki, mantendu, artatu eta ustiatzeak sortzen dituen kostuak ikusaraziko ditu, azpiegitura horien erabiltzaileei kargatuz”. Oiarbidek gaineratu du Gipuzkoako edukiera handiko errepide sarean bidesari gehiago ere badaudela, eta "koherentziagatik eta sarearen uniformetasunagatik", uste duela "eraginkorrena eta bidezkoena" dela ordainpeko sistema.\nOrdainketak egiteko erabiltzaileek "baliabide teknikoak" eduki behar dituztela jakinarazi du Foru Aldundiak, edo, bestela, matrikula ordainbide batekin lotzen duen informazioa eman beharko dute. Bestetik, Gipuzkoan erabiltzaileei aplikatzen zaizkien hileko "deskontu gorakorrak" eta hileko "gastu mugak" ere aplikatuko dituztela aurreratu dute, baldin eta "baldintza batzuk" betetzen badira.\nZerga bilketak, behera\nEider Mendoza bozeramaileak jakinarazi duenez, Gipuzkoako zerga bilketa metatua 1.402,5 milioi eurokoa izan da ekainera arte, –iaz baino 184,5 milioi euro gutxiago–, baina konfinamendu garaian atzeratutako ordainketen "zati handi bat" berreskuratu dela azaldu du: “Lehen hiruhilekoko ordainketa apirilaren 27an zen egitekoa eta ekainaren 1era mugitu genuen. Ondorioz, autolikidazio hauek guztiak 2019ko maiatzean zenbatu ziren, eta aurten, aldiz, ekainean. Horrek igoeraren zati handi bat azaltzen du”.\nDena den, Mendozak urte amaierarako aurreikuspena mantentzen duela esan du; hau da, zerga bilketaren %20ko jaitsiera.\nEkonomia Antzuola Bergara


EDUCA eta helbide elektronikoa - Educación\nIKT zerbitzuen katalogoa\nHezkuntza Departamentua - Nafarroako Gobernua\nEDUCA eta helbide elektronikoa/\nGarapenak eta funtzionalitate berriak\nJarri Educarekin harremanetan\nZer da Educa\nEduca ikastetxeetan:ikasleak matrikulatzeko, eskola-ordutegiak eratzeko, ikasleen kalifikazioak erregistratzeko, bertaratzeak kontrolatzeko, etab.\nEduca familientzat: seme-alaben bizitza akademikoaren berri izateko (kalifikazioak, bertaratzeak, gorabeherak...).\nEduca ikasleentzat: kalifikazioak begiratzeko, etab.\nEduca Hezkuntza Departamentuarentzat: askotariko hezkuntza-prozesuak kudeatzeko, besteak beste, titulu-eskaerak, ikasle berriak onartzea, irakasleen eta ikasleen ordutegiak, etab.\nEduca Haur, Lehen eta Bigarren Hezkuntzako ikastetxeetan eta Musika Eskola eta Kontserbatorioetan ezarrita dago, eta Hizkuntza Eskola Ofizialetan ere ezartzen hasi gara. Ezartze-prozesua bukatzen denean, Nafarroako Gobernuaren Hezkuntza Departamentuaren menpeko ikastetxe publiko guzti-guztien kudeaketa hartuko du bere gain. Horrez gain, ikastetxe itunduek ere egiten dituzte hezkuntza-prozesu jakin batzuk EDUCA sistemaren bidez, besteak beste, titulu-eskaerak, ikasleak matrikulatzea, kalifikazioak/espedienteak, ordutegiak, etab. Horietako asko oso-osorik kudeatzen dira EDUCAren bidez.\nEDUCAn dauden datuak izaera pertsonaleko datuen babeserako abenduaren 13ko 15/1999 Lege Organikoari edo hori ordezkatzen dunen orori lotuta daude, bai eta lege hori garatzen duen araudiari ere.\nAplikaziora sartzeko erabiltzailea eta pasahitza baliatzen dira. EDUCAra sartzen den pertsonak egiten duen datu-erabilera ere araudi horri lotuta dago.